
DVG ta alerta riba brote di malesa transmiti pa sangura 

ORANJESTAD - Depar- 
tamento di Salubridad 
Publico (DVG) a dicidi di 
alerta nos comunidad, mi- 
rando e cantidad di caso di 
Dengue, Zika y Chikun- 
gunya cu ta wordo reporta 
den nos region. Pero tam- 
be e temporada di yobida 
cu a drenta, cu ta haci cu 
cantidad di malesa trans- 
miti pa sangura por au- 
menta. 

Durante e conferencia di 
prensa cu a conta cu pres- 
encia di Eugene Maduro di 
e seccion di Epidemiologia, 
Director di departamento di 
Combatimento Contra San- 


gura (GKMB), Luis Chongy 
Dr. Wilmer Salazar di DVG, 
nan a dicidi di pone nos co- 
munidad na haltura di e ul- 
timo desaroyo rond di e tres 
malesa transmiti pa e sangura 
Aedes Aegypti of sangura di 
pata blanco cu nos tin’e na 
Aruba. 

Casonan 

Na 2019 tin 13 caso confirma 
di Dengue na Aruba, aunke 
e casonan ta mustra relativa- 
mente tiki, pero esaki no kier 
men cu no mester atende e 
situacion di criadero di san- 
gura. 

Nan no ta descarta cu si nos 


comunidad no ta consciente, 
e 13 casonan aki por bira 130 
of mas. E mensahe principal 
ta: No laga awa acumula den 
bo cura di cas. Y si bo tin awa 
acumula pa muha mata, no 
lag’e mas cu 5 dia. Ya cu tin 
indicacion di PAHO cu nan 
ta premira cu e casonan aki lo 
por aumenta. 

E districto di Oranjestad tin 
e mayoria di caso confirma di 
Dengue. E aña aki no a wor- 
do registra oficialmente niun 
caso di Zika confirma, pero si 
un caso confirma di Chikun- 
gunya. 

P'esey nan a haci un yamada 


na comunidad pa evita e acu- 
mulacion di awa cu ta produ- 
ci criadero di sangura. Pero 
tambe adopta e medidanan 
preventivo pa evita picadura 
di sangura, principalmente pa 
e biaheronan local cu den e 
temporada di vakantie di otro 
siman tin pensa di bishita e 
paisnan unda e casonan di 
Dengue, Zika y Chikungu- 
nya ta aumentando peligro- 
samente. 

Vigilancia 

Segun Eugene Maduro, un 
luna pasa nan a ricibi un 
update epidemiologico di 
PAHO, ya cu e cifranan di e 
malesanan aki transmiti pa 
e sangura Aedes Aegypti a 
aumenta den nos region, y 
mester reenforsa nos sistema 
di vigilancia interno. Aten- 
cion special ta wordo poni 
riba e tipo di sintomanan cu 
e pashent ta presenta cerca 
su dokter di cas. Un yamada 
a wordo haci na hende muhe 
na estado, ya cu Zika tin un 
efecto adverso riba e feto, asi- 
na Maduro a bisa. 

Na 2019 no a wordo raporta 
niun caso di hende muhe na 
estado cu un infeccion activo 
di Zika. Pero si nan tin nuebe 
registra cu a bin den con- 
tacto cu e virus di Zika den 
pasado. Maduro a informa cu 
na Aruba tin un programa ca- 
minda hende muhe na estado 
ta wordo screening riba Zika 

Brote den nos region 


Tin un brote di Dengue na 
Centro America, particular- 
mente na Nicaragua, Belize y 
Honduras, unda te hasta caso 
di morto a wordo raporta. 
Tambe na Sur America y e re- 
gion Andino, unda Colombia 
tin mas caso registra, caminda 
ta existi un brote cu a produci 
morto, tambe na Brasil. E1 a 
bisa cu e intencion ta pa pre- 
veni un brote na Aruba, con- 
siderando por ehempel cu 
Colombia ta un destinacion 
di vakantie hopi popular. Den 
nos region Caribe, Republica 
Dominicana tin un crece- 
mento di 500% compara cu 
2018 y tambe na St. Maarten, 
Jamaica y otro islanan. 

Tur e alarma aki ta pa henter 
comunidad ta mas consci- 
ente, ya cu ta cientificamente 
demostra cu despues cu awa 
yobe, e notificacion di caso di 
malesa transmiti pa sangura 
ta aumenta. 

Chong di GKMB a bisa cu 
nan ta hopi ocupa atendiendo 
cu asunto di criadero, miran- 
do cu nos tin e sangura Aedes 
Aegypti y nan kier preveni 
un brote di Dengue, Zika y 
Chikungunya, considerando 
loke ta pasando den paisnan 
den nos region y bisindario. 
E1 a bisa masha cla cu nan tin 
preocupacion na Aruba, pa- 
sobra si nos comunidad no ta 
stroba e criadero di sangura 
rond di cas, negoshi y luga cu 
nos ta frecuenta, nos tambe lo 
por sufri di un brote asina. 


Presidente di SADA , Edward Maduro 

12 di october ta yegando y gobierno no a cumpli cu decision di Hues 


ORANJESTAD - Sindica- 
to di Duana (SADA) ainda 
ta wardando pa por reuni 
un biaha mas cu nos man- 
datario, despues cu go- 
bierno a entama un caso 
sumario contra e accion 
cu e cuerpo uniforma a 
bin cune dia 11 di septem- 
ber ultimo. 

Presidente di SADA, Edward 
Maduro ta lamenta cu gobi- 
erno no a haya oido na e so- 
licitud cu e hues a haci. For 
di diabierna mes despues di e 
caso, SADA a manda dia 13 di 
september un carta pa gobi- 
erno, pa mustra nan disposi- 
cion pa sinta papia, pero nan 
no a haya contesta, y tampoco 
un invitacion pa un reunion. 

Ademas e periodo cu hues a 
duna pa cuerpo di Aduana no 
a bay den accion ta solamente 
un luna, y e dia ta yegando 
y gobierno no ta tratando pa 


bin cu un solucion. Dia 12 di 
october awor ta vence e peri- 
odo cu hues a duna pa ambos 
parti por sinta y resolve nan 
impasse riba structura sala- 
rial, entre otro. 

SADA a yega di sinta cu Me- 
diador di Gobierno, ya cu 
e funcionario aki tambe ta 
envolvi pa duna su interme- 
diacion, ademas Mediador 
tambe tabata den corte dia di 
e caso. Segun e sindicalista 
Maduro, Mediador di Gobi- 
erno a priminti nan pa haya 
un reunion cu gobierno. Pero 
minister presidente siman 
pasa no tabata na Aruba, y te 
ainda SADA ta wardando pa 
por haya un reunion. 

E ta un situacion cu -segun 
presidente di SADA- ta de- 
sapunta nan, ya cu constan- 
temente SADA ta wordo 
puntra si nan por tende algo 
di nan dunado di trabou, esta 


gobierno. Esaki ta crea un 
incertidumbre mas grandi 
cerca e duaneronan, princi- 
palmente cu for di aña pasa 
gobierno a yega di bisa cu lo 
cumpli cu nan. 

Si e fecha di dia 12 di october 
yega, un alternativa di SADA 


lo ta di bay corte pa pidi hues 
ehecuta loke a wordo firma. 
Ya cu nan miembronan a bisa 
cu e acuerdo ta keda vigente, 
y nan no ta bay un paso mas 
atras, ya cu nan tin mas cu 2 
aña wardando riba gobierno. 

"Nan ta dicidido y disgusta di 


e manera con nan ta wordo 
trata, pasobra semper go- 
bierno a bisa cu nan ta bay 
cumpli, M e sindicalista a bisa. 
Pero e ta haya cu na ultimo 
ora, dia 9 di september ulti- 
mo, gobierno a bisa cu no lo 
cumpli mas. 

Durante siman na Nacionnan Uni (New York): 

Wever-Croes a atende reunion na diferente nivel cu tema Venezuela 


ORANJESTAD - Durante 
y alrededor di Asamblea 
General di Nacionnan 
Uni na New York siman 
pasa, Prome Minister Ev- 
elyn Wever-Croes a atende 
tambe reunion riba dife- 
rente nivel cu e tema di 
e crisis di Venezuela y e 
impacto cu esaki tin na 
Aruba. 

Entre e reunionnan cu a 
tuma luga riba e tema aki, ta- 
batin un reunion di ministro 
di paisnan di Caribe hunto cu 
Subsecretario di Estado se- 
ñor David Hale. E puntonan 
principal cu a comparti den e 
reunion tabata e vulnerabi- 
lidad cu ta existi den e situa- 
cion actual di nos pais bisiña 
Venezuela y tambe e preocu- 
pacionnan di gobierno Meri- 
cano tocante e situacion aki. 
A enfatisa e importancia pa 
tene cuenta cu paisnan chiki- 
to manera Aruba, cu ta hopi 


cerca di Venezuela, lo wordo 
impacta pa cualkier decision 
cu Merca tuma. 

Tambe Prome Minister a re- 
uni cu embahador di Reino 
na Washington, André Has- 
pels, for di ken Prome Minis- 
ter a ricibi un update di infor- 
macion riba e desaroyonan na 
Venezuela, cu ta yuda Aruba 
tin un miho bista riba loke 
ta sucediendo na Venezuela. 
E situacion na Venezuela ta 
hopi critico y cu e sancionnan 
nobo cu a impone caba y cu 
lo impone ainda, e situacion 
lo bira mas tenso. 

Un otro reunion riba e tema 
di Venezuela, tabata cu ex- 
presidente di Merca, Bill 
Clinton di Clinton Founda- 
tion. A discuti riba e riesgo- 
nan cu e crisis di Venezuela 
por tin den nos region, spe- 
cialmente riba economia di 
nos pais. Gobierno di Aruba 


ta keda busca formanan con- 
hunto pa fortifica economia 
di paisnan chikito den region, 
pa ta mas prepara pa cualkier 
eventualidad. 

Durante e reunion cu Min- 
ister di Relacion Exterior 
di Reino, Stef Blok, hunto 
cu Prome Minister di Cor- 
sou Eugene Rhuggenaath 
y Prome Minister di Sint 
Maarten Leona Marlin-Ro- 
meo, tambe a elabora riba e 


riesgonan cu tin den nos re- 
gion pa cu e situacion dificil 
na Venezuela. Riba e tema di 
frontera, a palabra cu frontera 
ta keda cera por lo pronto. 
E tema di visa pa esnan di 
Venezuela tambe a ser men- 
ciona. Di parti di Aruba, ta- 
bata insistente den e peticion 
na Reino pa introduci visa 
pa Venezolano pa motibo cu 
esaki lo duna proteccion na 
nos pais di esnan cu ta bin aki 
y haci cos ilegal na nos pais. 


Riba esaki tin consenso den 
Reino y awor ta trahando riba 
e implementacion di visa pa 
Venezolano. Dentro di poco 
esaki lo keda cla. 

“Aruba na e momentonan aki 
ta convivi cu nos pais bisiña 
Venezuela, pero aworaki nos 
mester tene cuenta cu Aruba 
prome, pasobra si nos no ha- 
cie, niun hende ta hacie pa 
nos,” Prome Minister a ex- 
presa. 



Prome Minister Evelyn Wever-Croes: 

Prome paso grandi di digitalisacion den departamentonan di gobierno 


ORANJESTAD - Ayera 
mainta a tuma luga un 
conferencia di prensa di 
Gobierno di Aruba, den 
cual Minister Otmar Odu- 
ber a haci un anuncio im- 
portante pa loke ta trata 
innovacion y digitalisa- 
cion di e departamenton- 
an cu ta cay bou di Min- 
isterio di Infrastructura y 
Medio Ambiente. 

Prome Minister Evelyn Wev- 
er-Croes a wordo invita pa 
Oduber pa ta parti di e anun- 
cio importante aki, como cu 
e mandatario principal ta e 
minister encarga cu innova- 
cion y organisacion guber- 
namental. Na comienso di 
gobernacion, Wever-Croes 


a cuminsa traha mesora riba 
su vision pa innovacion den 
gobernacion. Un vision cu 
ta wordo realisa cu stapnan 
grandi y importante, segun 
un comunicado di prensa. 

“Awe ta un dia grandi. Awe 
nos ta haci e prome paso pa 
loke ta vision di digitalisacion 
di Gabinete Wever-Croes. 
Den cooperacion di e varios 
departamentonan bou minis- 
terio di Infrastructura y Me- 
dio Ambiente, awe a logra e 
paso importante aki”, Wever- 
Croes a expresa. 

“Awe ta un ‘milestone’ im- 
portante pa locual ta trata nos 
proyecto di eGovernment. 
Diferente pasonan signifi- 


cante lo tuma luga den luna 
di october, entre otro: Co- 
mienso di trayecto di digi- 
talisacion di Ministerraad - 
eCabinet; Ministerio di Hus- 
ticia tambe pronto lo cuminsa 
cu digitalisacion; Ministerio 
di Infrastructura lo cuminsa 
opera completamente digital; 
Nos piloto pa cu e infrastruc- 
tura tecnologico principal pa 
eGovernment lo cuminsa e 
luna aki.” 

“E proyecto aki ta sumamente 
importante, Innovacion ta cay 
bou di encargo di mi minis- 
terio, y den colaboracion cu 
otro ministerionan y departa- 
mentonan nos ta duna realse 
na nos vision”, Wever-Croes 
a duna di conoce. 


Na Januari di e aña aki Go- 
bierno a cuminsa cu e evalu- 
acion cu ayudo di e-Gover- 
nance Academy di Estonia 
pa desaroya un road map cu 
lo fiha e vision y cuadro di 
maneho pa cu eGovernment 
pa Aruba pa termino largo. 
E fase aki (FASE 1) tabata 
un trayecto intenso cu awo 
ta den fase fmal y ta conta cu 
apoyo di henter Gobierno, 
Departamentonan y stake- 
holders crucial. En total mas 
cu 120 persona a participa 
den e evaluacion aki pa yuda 
defmi nos road map. 

Den transcurso di e siman aki 
y otro siman e task forcenan 
oficial lo wordo formalisa pa 
asina hunto por bay over na 
implementacion. Na octo- 
ber e prome proyecto piloto 
lo cuminsa pa asina desaroya 
e infrastructura principal, y 
ta premira cu den 6 luna por 
termina e test y training di 
personal pa cu e sistema nobo 
aki pa e por bay live. Esaki ta 
2 luna mas trempan cu a wor- 
do anticipa. 

Dia 25 di october nos lo tin 
un stakeholder meeting unda 
cu lo presenta e road map y 
duna un presentacion di e 
proximo fasenan y con nos ta 
bay logra e metanan stipula y 
tambe con sector priva y en- 
trepreneurs por beneficia di 
eGovernment 


“eGovernment tin prioridad 
halto pa nos gobierno y tin 
varios proyecto den pipeline 
caba cu lo percura pa e ciu- 
dadano haya un miho servi- 
cio y un miho calidad di bida. 
Na Nacionnan Uni durante 
siman di Asamblea General, 
nos a ricibi hopi elogio pa nos 
vision y plannan di eGovern- 
ment y tambe nos a ricibi e 
compromiso di entre otro 
UNDP cu nan lo yuda nos cu 
implementacion di nos plan. 
Comunidad lo cuminsa ripa- 
ra mas y mas departamento ta 
den proceso di digitalisacion. 
Tur esaki ta parti di e plan in- 
tegral di eGovernment. 

Poco poco nos ta bay ta 
elimina papel y para den rey 
pa oranan largo of bay di un 
oficina di Gobierno pa otro 
lo pasa pa pasado. Esaki lo 
duna un empuhe enorme na 
nos economia y lo trece mas 
transparencia den goberna- 
cion”, Wever-Croes a termi- 
na bisando. 

Oduber a duna un presen- 
tacion di e proyecto aki na 
unda cu el a ricibi e prome 
documento for di Director di 
DOW, Marlon Croes. Wever- 
Croes a felicita Oduber cu e 
prome paso importante aki 
di digitalisacion di e departa- 
mentonan cu ta resorta bou 
di dje. 

Trahado di hospital a ‘walk out’ pa un ora 



ORANJESTAD - Ayera 
mainta, trahado di hospi- 
tal a tene nan ‘Walk Out’ 
pa un ora, durante cual 
nan a mustra nan mal con- 
tento cu estado di e edifi- 
cio y tambe pa exigi pa 
trece mantencion. 

Presidente di Sindicato, Gina 
Maduro a tene palabra cu 
cada trahado. E1 a splica cu for 
di 8or di mainta nan tabatin 
nan reunion general tocante 
CAO y ultimo desaroyo. Nan 
ta den ultimo fase, na unda 
mester tuma decision. 

Despues di esey a dicidi pa 


tene ‘walk out’ pa demostra 
nan mal contento cu e edifi- 
cio. Maduro ta expresa cu tur 
trahado y miembro ta ‘cansa 
y fada’ di e situacion cu con- 
stantemente mester para ser- 
vicio di algun departamento. 

E ta bisa cu casi tur dia tin e 
mesun problema, y ta keda 
cancela afspraak di pashent 
pasobra no por duna servi- 
cio. Tin problema structural 
y problema di diesel. “Nos ta 
pidi SOGA pa saca e boiler di 
e edificio y nan no kier sak’e. 
Nos no a manda hinca un 
boiler.” 


Cu rapport negativo di DTI, 
bombero y mas conseho neg- 
ativo a dicidi pa hinca e boil- 
er, segun Maduro, y cada bes 
ta keda haya e holo di diesel, 
‘nos no ta soporta y tur tra- 
hado ta stik cu holo’. 

Di parti di SOGA y AIB ta 
bisa cu no ta un problema, pa 
cual Madura ‘ta reta nan bin 
akiden’. Cada trahado tin pa 
inhala e holo di diesel. Mad- 
uro ta exigi pa saca e boiler 
afo, maske e tin un costo di 
800.000 florin, ‘nan wak nan 
haya e placa, pasobra nos no a 
manda hinca e boiler’. 


Maduro ta expresa cu no por 
protesta dilanti parlamento, 
pasobra nan mester keda na 
trabou y ta on call. Cu extra 
trabou di seca, mop y tene e 
luga bon. “Tin un team cu 
ta 24/7 disponibel pa cualkier 
overstroming cu tubo kibra, 
nan mester ta mainta, atardi 
y anochi pa mop, seca. Esey 
a para bira nos trabou di en- 
fermeria.” 

Maduro ta bisa cu a pesar di 
nan walk out, ningun pash- 
ent ta perhudica, sino tur ta 
atendi pasobra esey ta nan re- 
sponsabilidad. “Nos trabou ta 
sigui sin pone ningun pash- 
ent na peliger.” Nan lo dirigi 
un carta na SOGA y peticion 
na minister pa saca e boiler, 
pa asina bin cu solucion mas 
lihe. Si no duna contesta, nan 
lo aumenta nan accion. 

Si no sak’e, nan mes lo sigui 
cu reunion na parlamento pa 
culpa hospital, cu no tabata 
acuerdo caba pa aña pasa saca 
e boiler. No ta algo di awo, e 
ta acuerdo cu stakeholders, 
pero SOGA no kier saca e 
boiler pasobra no kier paga pa 


haci esaki. 

Maduro ta bisa cu a midi pa 
mira ki solucion por trece. 
Sinembargo nan ta keda para 
cu e boiler tin cu sali. E ta 
agrega cu no por traha un 
edificio nobo y conecta esey 
cu un bieu di 46 aña. “Esey 
ta e problema y si hospital lo 
a para nos tras cu nos, e sce- 
nario lo ta diferente.” 

E1 a bisa cu for di tempo cu 
nan a drenta, ni un luna a 
pasa cu cosnan a cuminsa 
kibra, daña, material di mal 
calidad y un desaster. E ta bisa 
cu no a caba un proyecto y ya 
cosnan a kibra. “E doño ta re- 
sponsabel.” 

“Nan ta tira culpa riba hospi- 
tal, y tempo cu a informa to- 
cante e problemanan, nan no 
a para tras di nos. A bisa cu ta 
pa intimida, tapa of sconde, of 
cu persona ta negativo. Awo e 
titanic ta den zink”, Maduro 
a expresa. 

Pa locual ta trata CAO, el a 
bisa cu esey ta bayendo bon. 


Henley Davelaar: 

Ley Serlimar no ta nobo, sino adaptacion di ley existente 


ORANJESTAD - Awe lo 
dicidi den Parlamento 
encuanto e ley di Serli- 
mar. Director di Serlimar, 
Henley Davelaar a amplia 
mas riba e tema aki, pa 
“aclara e duda den comu- 
nidad” cu no ta trata di un 
ley nobo, sino un adapta- 
cion di ley existente. 

Segun Davelaar loke ta im- 
portante den e cambio di ley 
di Serlimar ta e calidad di 
servicio cu nan lo por brin- 
da pueblo di Aruba como 
compania estatal, a traves di 
e cambio aki. “Pa locual nos 
kier duna, ta importante pa 
nos tin e sosten necesario di 
pueblo.” 

E ta bisa cu mester sosten 
di pueblo pa por haya fondo 
necesario pa sigui den opera- 
cion stabiel y garantisa cu por 
tin un medio ambiente limpi 
cu tur hende por biba den 
aden. “Esey ta e motibo prin- 
cipal y fundamental pa cual e 
ley ta importante pa nos.” 

Davelaar a agrega cu mane- 
ra den pasado, Serlimar lo 
sigui como unico instituto 
cu ta encarga cu ‘procesa y 
maneha’ desperdicio. Esey 
ta importante pa motibo cu 
e proceso aki ta trece gasto 


cune. Tambe el a bisa cu e ley 
ta duna tur compania priva e 
posibilidad di recoge sushi. 

E ta bisa cu henter e proceso 
no ta solamente recoge su- 
shi na cas, pero ta e manera 
con lo procesa e desperdicio 
despues. “Henter un proceso 
di operacion pa por traha na 
un manera limpi. Tin ekipo 
di mantencion, truck, reno- 
bacion cada 5 aña. E upcycle 
center unda cu pueblo por 
yega cerca nos di forma gra- 
tuito y contribui economia 
circular treciendo cierto tipo 
di desperdicio cu ta recycle; 
esey tambe ta importante.” 

Henter e pakete di proyecto di 
mantencion di bario, di fun- 
dacion, scol, pa mantene tur 
area rond Aruba limpi, e area 
turistico, cu Serlimar mester 
percura p’e, tarea cu segun 
Davelaar otro compania no 
ta haci, pasobra ta Serlimar 
tin e convenio cu gobierno. 
Sinembargo ta keda tarea pa 
compania grandi y chikito cu 
ta responsabel pa desperdicio 
cu Aruba ta produci. Pero pa 
no trece confusion, no ta bay 
kita compania priva di opera, 
solamente e parti di beheer ta 
cay bao Serlimar. 

Segun compania priva, ta bisa 


cu Serlimar ta haya subsidio 
di gobierno. Davelaar ta bisa 
cu no ta haya subsidio, sino 
un ‘vergoeding’ pa e trabao 
extra cu ta haci, manera piki 
bestia morto riba caya, un 
“trabao fuerte cu ta haci.” 

“No ta ‘zomaar’ ta ricibi, nos 
ta compromete nos mes pa 
haci e trabao. Awor, si kier 
handle e problema di un 
manera responsabel, mester 
atende desperdicio bon, pa 


keda cu un medio ambiente 
adecua.” 

Davelaar ta bisa tocante in- 
sinerado, cu experto a studia 
y raporta cu esey ta e solucion 
mas duradero. E ta duna di 
conoce di su banda cu esey 
ta e miho decision y cu parla- 
mento a compronde e nece- 
sidad di e ley y e ta “convenci 
cu lo vota pro e ley aki.” 

“Pa e motibo aki a yega na e 


solucion. Aprobacion di e ley 
lo duna espacio pa nos mes 
haya fondo y espacio pa por 
inverti den mas solucion du- 
radero. Pa comunidad cu ta 
biba cerca, e solucion ta un 
alivio mirando e preocupa- 
cion pa nan, cu tabata entre 
otro gas no saludabel; y mes- 
ter duna atencion na esaki. 
E solucion ta beneficia cada 
ciudadano y nos como pais.” 

Editorial 

Goberna na distancia. 

Ta yuda o ta daña...? 


Den e dianan aki nos ta mirando diferente 
ehemplo con gobernacion, di cerca o mas na 
distancia, tur ta termina den problema y duda 
di e calidad di administracion y maneho. E 
ehemplo cu a bin dilanti ayera ainda ta e prob- 
lemanan continuo na Hospital, cu de vez en 
cuando ta resulta den expresion di malcontento 
di e personal. Despues cu nan caba di tuma solo 
nan por bay paden atrobe... y bida di e instituto 
ta sigui su curso normal. Aki algun tempo nan 
ta para pafo atrobe, nan CAO no ta regla ainda, 
e boiler cu ta ocasiona e holor fuerte di diesel ta 
na mesun lugar, seccion di radiologia talvez ta 
trahando atrobe... enfm, e lista conoci di fayo y 
deficiencia cu no ta termina. Loke ta causa mas 
iritacion den comunidad ta cu e diferente actor- 
nan ta hinca den e wega interminable di acusa 
otro, mientras nan mes ta inocente; e conocido 
formula di “ikke niet, maar hij ook.” 

Contemplando tur e confusion aki, unda no 
ta facil pa descubri ken ta responsable pakico, 
nos ta puntra nos mes si tur esaki no ta mustra 
riba un problema mas general, algo mas grandi 
cu hospital, mas grandi cu e diferente funda- 
cionnan cu a institui pa, supuestamente, haci 
bida gubernamental mas facil. Pero, esaki di 
berdad ta e caso? 

Loke segun nos opinion ta bira visible aki ta e 
fenomeno di trata di goberna y administra na 
un manera diferente, unda gobierno ta man- 
tene su mes na cierto distancia y ta laga admin- 
istracion y maneho di cierto tarea (semi)gu- 
bernamental na otro entidad. Tur esaki a base 
di e filosofia (internacional) di gobernacion na 
mas distancia, supuestamente pa minimalisa e 
influencia politico riba e tipo di administracion 
aki: goberna ‘at arm’s length.’ Ta supone cu 
di e manera aki por garantisa un maneho mas 
profesional, mas basa riba criterio tecnico, cu 
fmalmente mester duna un miho resultado cu 
simplemente maneha e tareanan aki directa- 
mente bao capa di un ministerio. Awor, bon, 
esey ta e teoria, pero ban dedica atencion na 
e practica. Un analisis di algun caso, manera 
Hospital, o Serlimar, ta duna nos rapidamente e 
impresion cu e realidad ta leu di e modelo ideal 
di e tarea gubernamental poni na distancia ‘pa 
su mes bon’. Kico ta e deficiencianan cu ta haci 
cu aparentemente no ta logra yega na un nivel 
aceptable di gerencia y administracion? 

Prome cu tur cos ta importante pa mira si ber- 
daderamente e institucionnan aki ta percura pa 
nan tin gerencia y administracion na un nivel 


superior, en todo caso superior cu si nan a keda 
bao di e capa di gobernacion. Hospital ta un 
caso un poco diferente pasobra e ta bin di un 
pasado di cuido medico cu no tabata den man 
di gobierno, y a lo largo a bin haya un forma 
di colaboracion den forma di algun fundacion 
cu ta estrechamente liga, cu directiva practica- 
mente identico. Pregunta cu ta surgi ta, si den 
e forma di organisacion aki por exclui e influ- 
encia di e gobierno di turno. Nos tin e impre- 
sion cu no, pero e constatacion ey no necesari- 
amente ta negativo. Unda fondonan consider- 
able di comunidad ta bay dirigi na e gastonan di 
cuido medico, ta logico cu tin cierto influencia 
di gobierno. Loke ta mas importante pa analisa 
si ta haci bon uso di e influencia inevitable aki, 
o cu ta mas bien añadi na e problemanan di or- 
ganisacion cu tin caba. Aki ta aparece e fenom- 
eno di e ‘persona di confiansa’ di e mandatario 
di turno, cu no mester di ningun cualificacion 
tecnico o profesional. Por ta cu ta p’esey e tipo 
di organismo aki generalmente no tin exigencia 
profesional pa e puestonan den directiva, pa no 
stroba entrada di 'hende di confiansa’ cu no tin 
mucho mas cualificacion cu e ‘confiansa’ ey? 

E sucedidonan reciente na Hospital ta mustra 
riba otro problema tambe. Por ehemplo: e fun- 
dacion SOGA ta realmente ekipa pa acompaña 
e tipo di proyecto di renobacion/expansion 
manera esun na Hospital? Cu varios propie- 
dad riba nan nomber, lo no ta logico cu tin un 
staff tecnico mas amplio cu loke tin awor aki? 
Tambe nos ta haya straño, cu den e cooperacion 
profesional entre AIB y SOGA, nos ta bin rip- 
ara cu un persona cu ta den gerencia di AIB, ta 
tambe den e directiva di SOGA. Lo no ta nor- 
mal cu seguramente aki ta mantene C distancia’ 
tambe, pa evita cu un persona, y su dunador di 
trabao, ta haya nan den conflicto di interes? Ta 
asina dificil pa evita e tipo di peligro aki? Pakico 
esun cu ta representa e 'boekhouder externo’ 
tin tambe ‘voz y voto’ den directiva di SOGA? 
No ta esaki ta yega cerca na loke Hulandesnan 
ta yama c de slager die zijn eigen vlees keurt’? 

No pa prome biaha nos ta señala e necesidad pa 
gobierno tira un vista firme y fuerte riba henter 
e aglomeracion di fundacion y otro entidad cu 
a crea pa garantisa un miho maneho, na benefi- 
cio di comunidad en general. Nos ta mira hopi 
señal cu ta trece duda si realmente ta esey ta e 
meta cu nos ta logrando. O nos mester conclui 
cu tur e organismonan aki ta pa amplia e posib- 
lidadnan pa recompensa ‘persona di confiansa’? 

Colombia: Tres narcotraficante cu a naufraga rescata pa Armada 


NARIÑO (Infobae/AFP) 
- Den un operativo fin 
di siman pasa, Armada di 
Colombia a rescata tres 
presunto narcotrafican- 
te cu a naufraga 30 miya 
nautico for di municipio 
di Tumaco, departamento 
di Nariño. 

Durante un mision di vigi- 
lancia y control maritimo, 
un unidad di warda costa a 
mira e tres homber y a inicia 
e protocol di buskeda y res- 
cate. Ora nan a yega na e zona 
di naufragio, autoridadnan 
a haya e individuonan flota 
riba lama entre paketenan di 
cocaina. 

Prome nan a brinda e prome 



Naval di Pacifico, a traves di 
un Unidad di warda costa di 
Tumaco, cu tabata adelanta 
operacion di vigilancia y con- 
trol maritimo den awanan di 
Pacifico Colombiano, y cu 
apoyo di aeronave di Batayon 
contra Narcotrafico num- 
ber 4 di Ehercito Nacional, 
a haya tres suheto cu tabata 
na deriva. Di biaha a activa e 
protocol di buskeda y rescate 
den lama, cu e proposito di 
salvaguardia e bida humano. 
Armada di Colombia a efec- 
tua e rescate di e ciudadanon- 
an ora nan a ser auxilia y nan 
a yega sano y salvo. Ademas 
di brinda pa nan atencion 

auxilio y hiba nan na tera verifica e contenido di e tas- clorohidrato di cocaina. primario, pa despues nan ser 

firme. Despues nan a hiba e nan, nan a determina cu ta- “Paviadi e rapido y oportuno hiba te tera firme”, Armada a 
droga na Tumaco. Ora nan a bata trata di 1.265 kilogram di accion di personal di Forsa indica den un comunicado. 


Peru: OEA a afirma cu Husticia mester 
dicidi riba legalidad di disolucion di 



Ecuador a anuncia su salida 
di OPEP na aña 2020 


LIMA (Infobae) - “Secre- 
taria General di Organisa- 
cion di Estadonan Ameri- 
cano ta considera cu ta 
coresponde pa Tribunal 
Constitucional di Peru 
pa pronuncia riba e le- 
galidad y legitimidad di e 
decisionnan institucional 
adopta, asina como e dife- 
rencia cu lo por existi den 
interpretacion di Consti- 
tucion, conforme cu e ac- 
cionnan y plantamento cu 
actor politico lo realisa pa 
esaki”, OEA a afirma den 
un comunicado. 

Presidente Peruano, Martin 
Vizcarra, dialuna pasa a dis- 
olve e Congreso domina pa 
oposicion, cu na su bes a re- 


acciona cu e suspension di e 
hefe di Estado. E mandatario 
popular Peruano, respalda pa 
e militarnan y gobernador 
regional, a solicita normanan 
constitucional despues cu a 
nenga e voto di confiansa liga 
na un reforma di procede- 
mento di designacion di e 
Tribunal Constitucional. 
Congreso a contesta despues, 
ora nan a aproba e suspen- 
sion temporal di Vizcarra di 
presidencia y a nombra na su 
luga e Vice-Presidente Mer- 
cedes Aráoz, den un sesion 
den cual e parlamentario cu 
a apoya e decision di Vizcarra 
no a participa. 

Dialuna den oranan di ano- 
chi, varios marcha di respaldo 
pa e disolucion tabata vocifera 


apoyo na e ciudad di Lima, 
Huancayo, Cusco, Arequipa, 
Puno, Trujillo, Moquegua 
y Tacna, entre otro. Sinem- 
bargo, ni un hende a sali riba 
caya pa apoya e Congreso, 
cu ta enfrenta e rechaso di 
casi 90% di e ciudadanonan, 
segun encuesta. A pesar di e 
tension, e pais a permanece 
den calma. 

OEA den comunicado, a sig- 
ura cu ta “un paso constructi- 
vo” e yamada pa eleccionnan 
y cu “e defmitivo decision lo 
cay riba e pueblo Peruano, na 
unda ta radica e soberania di e 
nacion”. Tambe a agrega: “Ta 
conveniente cu e polarisacion 
politico cu e pais ta sufri e 
pueblo lo resolve den elec- 
cion.” 


QUITO (EFE/Reuters) - 
Ecuador, socio mas chiki- 
to di Organisacion di Pais- 
nan Exportador di Petro- 
leo (OPEP), lo bandona e 
organisacion dia 1 di janu- 
ari di 2020, segun e Minis- 
terio di Energia y Recurso 
Natural No Renovabel a 
informa ayera. 

“E decision ta radica den 
asuntonan y reto interno cu 
e pais mester asumi, cu rela- 
cion na sostenibilidad fiscal”, 
e Ministerio a indica den un 
comunicado den cual ta seña- 
la cu e medida ta den e linea 
di e plan di Gobierno cu Len- 
in Moreno como lider “di re- 
duccion di gasto publico y 
generacion di ingreso nobo”. 
Ecuador a drenta na OPEP 
na 1973 y na 1992 a dispone 
e suspension di miembresia 
Ecuatoriano, pero a bolbe tin 
un activo participacion desde 
2007 te cu awo. 

“E pais semper tabata un 
miembro constructivo di e 
organisacion y lo mantene 
e lasonan forma cu e pais- 


nan di OPEP” e Ministerio 
di Recursonan Natural No 
Renovabel a indica. 

Tambe a agrega cu Gobi- 
erno Nacional lo continua 
apoyando 4 tur esfuerso’ cu 
ta busca stabilidad den mer- 
cado petrolero mundial y ac- 
cionnan implementa pa or- 
ganismonan y paisnan cu e 
fin di garantisa e acceso igual 
na energia. 

Den e comunicado, Ecua- 
dor a desea exito pa OPEP 
den e continuacion di 4 tra- 
bou importante’ cu a realisa 
desde aña 1960 na beneficio 
di e paisnan productor y di 
e nacionnan consumidor di 
petroleo. 

Ecuador ta produci 550.000 
bari di petroleo pa aña, loke 
a converti den e socio mas 
chikito di e organisacion. 

E recorte adopta pa OPEP 
aña pasa tabata afecta e in- 
greso di Gobierno pa su pro- 
duccion petrolero loke por a 
provoca e decision di Gobi- 
erno di bandona e organisa- 
cion. 

Antigua & Barbuda: Mike Tyson cu 
proyecto di marihuana 


SAINT JOHN’S (Daily- 
mailUK) - Mike Tyson a 
anuncia plan pa trece su 
imperio di marihuana den 
Caribe cu un conferen- 
cia anual na Antigua den 
estilo di e conferencia di 
Foro Economico Mundial 
na Davos, Suiza. 

E anterior campeon mundial 
peso pisa a topa cu prome 
ministro Gaston Browne 
recientemente pa discuti e 
plan pa un conferencia cum- 
insando na april 2020. Tyson 
ta un pionero den turismo di 
cannabis cu su Tyson Ranch 
na California, cu ta encera un 
hotel di luho y un cancha di 


golf pa su huespednan. Mike 
a bisa cu e kier pa Antigua 
y Barbuda bira un ‘power- 
house’ pa cannabis y a bisa 
prensa recientemente na An- 
tigua cu ‘esaki lo ta bon pa 
e pais y lo trece fondo asina 
necesario pa yuda boso eco- 
nomia’. 

Antigua y Barbuda ainda ta 
recuperando di e horcannan 
Irma y Maria na 2017, y ta 
conta cu recurso di turismo 
pa yuda reconstrui su comu- 
nidadanan. 

Prome Ministro Browne a 
bisa, sinta banda di Mike: “ 
E conferencia lo ta manera ‘e 
Davos di cannabis’; e lo tuma 
lugar riba base anual y lo 


trece stakeholder di tur parti 
di mundo aki mes na Antigua 
pa discuti varios oportunidad 
den e industria aki.” 

Un di Tyson su coleganan a 
bisa cu a scoge Antigua pa su 
hospitalidad, bunitesa, posi- 
cion y historia. E ex-boxe- 
ador ta propietario di Tyson 
Holistic Holdings, crea na 
2016. Banda di traha e ranch, 
lo bay bende tambe tur tipo 
di producto deriva di canna- 
bis. 

Despues di analisa e opor- 
tunidadnan pa Antigua y Bar- 
buda, lo traha un plan con- 
creto entre Tyson y gobierno 
di e islanan. 



Venezuela: Chavistanan ta bolbe den Asamblea Nacional 


CARACAS (LaPatilla/El- 
Nacional) - Presidente 
interino di Venezuela, 
Juan Guaido, a revela cu 
e unico motibo pa cual 
e diputadonan elegi di e 
Chavistanan a bolbe den 
Asamblea Nacional ta pa- 
sobra e ta e unico poder 
Venezolano reconoci na 
nivel internacional. 

“Ta dificil midi e intencion di 
e diputadonan oficialista cu a 
nenga di reconoce e organo 
legislativo aki (...) E unico 
poder na e pais aki cu tin 
reconocimento internacio- 
nal ta e Parlamento aki nos ta 



continua avansando den con- ayera. 

solidacion di democracia na E hefe di e fraccion Chavista, 
Venezuela,” Guaido a indica di Partido Socialista Unido 
na su yegada na Asamblea pa de Venezuela (PSUV), cu a 
presidi e sesion ordinario di reintegra den e Asamblea, 


Francisco Torrealba, asigura 
cu su bloke ta di paz y cu nan 
lo saca e Parlamento “di e de- 
sacato” (desobediencia). 

Torrealba a agrega cu nan ta 
cla pa saca Parlamento di e 
‘desacato’ pa tene eleccion 
liber y transparente. “Si nan 
kier gana eleccion nan mester 
acepta e oportunidad di con- 
versa cu nos.” 

E1 a indica ademas cu nan kier 
pone riba agenda e “danza di 
dollar entre e parlamentari- 
onan di oposicion. Ta mas di 
1.200 miyon dollar cu comu- 
nidad internacional a entrega 


na nan y no a duna cuenta di 
e reparticion.” 

Nota di redaccion: Asamblea 
Nacional ta supuestamente 
c den desacato’ pa decision di 
e Tribunal Supremo Chavista 
na 2016, loke segun e poder 
hudicial aki ta haci tur deci- 
sion di e Asamblea nulo y no 
valido. Sin embargo e parla- 
mento a keda haya recono- 
cimento di mayoria di pais 
como unico organo legiti- 
mamente elegi den eleccion 
liber na december 2015. Re- 
cientemente hasta presidente 
Putin a declara cu e ta recon- 
oce Asamblea General como 
poder legitimo. 


Venezuela: Crystallex por sigui cu caso pa accionnan di Citgo 



CARACAS (LaPatilla/ 
Reuters) - Un tribunal 
di apelacion Mericano 
a dicta cu e compania 
minero Canades Crystal- 
lex por avansa den su es- 
fuerso pa tuma control di 
e accionnan di e compania 
Citgo Petroleum Corp., un 
di e principal propiedanan 
di Venezuela den exterior, 
como parti di e disputa cu 
e nacion Suramericano. 

Crystallex a gana un demanda 


di arbitrahe di 1.400 miyon 
dollar pa e expropiacion di su 
propiedadnan bao mandato di 
presidente e tempo ey, Hugo 
Chavez. Otro sentencianan 
hudicial na Estadonan Uni 
ta permiti Crystallex subasta- 
cionnan di Citgo pa obtene 
indemnisacion. 

E veredicto di e Tercer Tribu- 
nal di Apelacion, di 29 di sep- 
tember, a deshaci di un medi- 
da di un huzgado inferior cu 
a suspende automaticamente 
e benta di accion di Citgo riba 


solicitud di PDVSA, propi- 
etario di Citgo. Crystallex no 
kier a duna comentario. 
Presidente interino di Ven- 
ezuela, Juan Guaido, y su eki- 
po a priminti na varios oca- 
sion cu nan lo evita cu Citgo 
lo cay den man di e acreedor- 
nan di Pdvsa y estado Vene- 
zolano. 

Guaido, ken a haya reconoci- 
mento di mas di 50 pais como 
lider legitimo di Venezuela, a 
nombra hunta directivo ad- 
hoc pa Citgo y Pdvsa. Jose 


Ignacio Hernandez, repre- Ministerio di Comunicacion 
sentante legal den exterior di gobierno di Maduro, tam- 
di Guaido, no a responde di poco a responde riba email 
inmediato na solicitud pa co- buscando di comentario. 
mentario. 

Miles di manifestante rabia den ‘#boerenprotest’ na Den Haag 



DEN HAAG (dutchnews. 
nl) - Minister di Agricul- 
tura, Carola Schouten 
(ChristenUnie) a bisa 
criadonan di porco, baca 
y otro animal, cu e ta 
scuchando, y cu e can- 
tidad di baca y porco den 


granjanan Hulandes no lo 
ser disminui na mita bou 
su encargo, den un dis- 
curso durante un protesta 
grandi di criadonan na 
Den Haag ayera. 

Organisado di e demostra- 


cion, criado di carne Bart 
Kemp, a bisa Schouten cu el 
a ‘haci un desaster’ cu politica 
agricultor. E futuro di miles 
di famia ta den riesgo pa 4 e 
plannan lansa sin cuidou di 
Jesse Klaver y Rob Jettens’, 
kende segun Kemp, no tin 
idea kico nan ta papia. E tam- 
be a bisa cu e criadonan ta 
cansa di wordo yama ‘crimi- 
nal ambiental’ mientras nan 
ta esunnan cu ta provee cum- 
inda pa e pais. 

Tanto Klaver (GroenLinks) 
como Jetten (D66), kende 
anteriormente a propone pa e 
criadonan corta cu mita nan 
cantidad di animal, a ricibi 
critica na e reunion na Ma- 
lieveld cerca di compleho 
parlamentario. 


Schouten, kende tin un back- 
ground agricultor su mes, a 
bisa den su discurso cu niun 
persona por ignora e criad- 
onan awo y cu e ta scuchan- 
do. “Criamento di bestia na 
Hulanda ta desaroyando, y 
boso metodonan ta diferente 
di esun di boso mayornan. 
Boso yiunan lo haci cos dife- 
rente atrobe. Esey ta e for- 
talesa di nos agricultura.” E1 a 
agrega cu tanten cu e ta min- 
ister, no lo forsa criadonan pa 
disminui e cantidad di animal 
cu nan ta cria. 

WD, CDA, ChristenUnie 
y PW a sali den sosten pa e 
criadonan, cu presidente di 
fraccion CDA den parlamen- 
to, Pieter Heerma, bisando 
cu e ocasion tabata uno ‘his- 
torico’. Hopi di e sosten di 


e partido tradicionalmente 
ta bin di e criadonan. Geert 
Wilders a subi un tractor y a 
yama e manifestantenan ‘he- 
roenan di sociedad’. 

Polis ta sperando mas distur- 
bio riba caya mientras e cria- 
donan ta bay cas. Caminda 
na Hulanda a registra trafico 
record ayera mainta, mientras 
e miles di cunukeronan a sali 
pa Den Haag pa participa den 
e demostracion, hopi di nan 
riba tractor. 

Organisacion di motor, 
ANWB a bisa cu e ‘rush 
hour’ ayera mainta, cu mas 
di l,100km di trafico tabata 
e pio den historia - cu rij di 
40km riba A2 for di Utrecht 
na Den Haag. 


Carchi di migracion di Corsou completamente digital 



WILLEMSTAD (Cura- 
çaoChronicle) - Curaçao 
Tourist Board (CTB) ta 
colaborando cu gobierno 
di Corsou y Aeropuerto 
Internacional di Corsou 
pa haci e transicion com- 
pleto na un carchi di in- 
migracion online, den un 
esfuerso continuo pa sim- 
plifica biahe na Corsou. 

For di ayera, ta rekeri pa yena 
e Digital Immigration Card. 
Pasaheronan bishitando e isla 
awo por subi online pa yena 
e Digital Immigration Card 
prome cu nan trip. Esaki ta 
contribui na un experiencia 
di biahe mas simpel, mien- 
tras ta promove un maneho 
‘berde’ door di reduci uzo di 


papel. 

Pa stimula un transicion exi- 
toso, CTB ta den contacto 
cercano cu su partnernan lo- 
cal y internacional pa asisti 
den informa tur bishitante 
tocante e digitalisacion di e 
carchi. 

Algun caracteristica di e Digi- 
tal Inmigration Card: 
-Cualkier persona biahando 
pa Corsou via aereo, kende 
no ta registra den registro 
civil di e pais, ta rekeri pa go- 
bierno local pa yena e formu- 
lario aki prome cu pasa inmi- 
gracion den aeropuerto. 

-Personanan naci na Corsou 
kende no ta registra den reg- 


istro civil mester yena esaki. 

-E carchi ta rekeri pa cada 
persona cada trip, sin importa 
edad. 

-Ta rekeri pasaheronan pa 
yena e formulario online via 
nan celular of computer per- 
sonal prome cu yega, asina 
nan tin tur detaye di e biahe. 

-Unabes e pasahero a yena e 
carchi, nan por edit of update 
esaki si mester. 

-E informacion riba e car- 
chi lo ser procesa di acuerdo 
cu ley di Corsou (art. 25 di 
Ordenansa pa proteccion di 
data). 


CTB ta informa cu e carchi- 
nan tradicional ainda ta dis- 
ponibel na yegada y riba 
cierto aerolinea; sinembargo 
ta curasha tur biahero pa yena 


e Digital Immigration Card 
prome cu yega pa evita cual- 
kier molester innecesario. 


Polis ta listra oficina di consehal den investigacion di corupcion 


DEN HAAG (dutchnews. 
nl) - Detectivenan ta bisa 


cu a listra e oficina di dos 
consejal na Den Haag, 


como tambe varios em- 
pleado publico, como par- 


ti di un investigacion riba 
corupcion. 









Alcalde interino y Consehal 
di Asunto Economico, Rich- 
ard de Mos, y Rachid Guer- 
naoui, kende ta encarga di fi- 
nansa di e ciudad, ta sospecha 
di acepta pago a cambio di li- 
cencianan di bar y cafe, segun 
NOS. Ambos ta representa e 
faccion Groep de Mos/Hart 
voor Den Haag den conseho 
di e ciudad, cual a resulta e 
grupo di mas grandi den elec- 
cion local na maart. 

Nan cas, como tambe esun di 
tres comerciante local, tambe 
a ser listra como parti di e 
investigacion. Un fuente a 
bisa NOS cu e investigacion 
ta inclui e licencia pa habri 


anochi duna na e compleho 
Zalencentrum Opera. Doño 
Atilla Akyol tabata den e lista 
di campaña di e partido pa 
eleccion local den e posicion 
ceremonial di ultimo luga. E 
fuente ta sugeri cu Akyol por 
a duna sosten fmanciero na e 
partido a cambio di informa- 
cion confidencial for di alcal- 
dia. 

Un vocero di Ministerio Pu- 
blico a confirma cu e licen- 
cianan di industria di hos- 
pitalidad ta den centro di e 
investigacion. Alcalde di Den 
Haag, Pauline Krikke, a tene 
un reunion pa consehero- 
nan ayera tardi, y a bisa den 
un declaracion cu e ta den 
‘shock’ pa e acusacionnan. 

Tur miembro di Bureau Central di Votacion ta 
pone nan posicion disponibel 



PHILIPSBURG (TheDai- 
lyHerald) - Presidente di 
Bureau Central di Vota- 
cion, Jason Rogers, a con- 
firma pa The Daily Herald 
ayera cu tur miembro di e 
bureau a laga sa dialuna 
nochi cu nan a pone nan 
posicion disponibel y for- 
malmente a entrega nan 
carta ayera, informando 
prome minister Leona 
Romeo-Marlin, Goberna- 
dor Eugene Holiday, y e 
Comite di Nominacion. 

Ademas di Rogers, otro 
miembronan kende a pone 
nan posicion disponibel ta 
Tamara Richardson, Anasta- 
cio Baker, Cindy Marica y 
Melissa de la Rosa. 

Rogers a bisa cu e movida ta- 
bata basa riba preocupacion 
di e comite tocante eleccion. 
E movida di e bureau pa pone 
nan posicion disponibel por 
tin un impacto riba elec- 
cion, ya cu lo mester nombra 
miembronan nobo segun ley. 
E proceso lo tuma tempo. 

Bureau Central di Votacion 
ta un institucion di gobierno 
pa ehecuta e proceduranan di 
votacion y eleccion manera 


stipula y regula den Orde- 
nansa Electoral. E bureau ta 
opera independientemente 
di parlamento y gobierno. 
Su funcion general ta sigura 
cu henter e proceso electoral, 
cual ta inclui nominacion di 
candidatonan, votacion, y de- 
terminacion di resultado di 
eleccion, ta tuma luga cum- 
pliendo cu leynan aplicabel. 

Rogers a delinea e preocupa- 
cion di e bureau den un carta 
detaya na Minister di Asunto 
General, Romeo-Marlin, y 
Presidente di Parlamento, 
William Marlin dia 25 di sep- 
tember ultimo. The Daily 
Herald a publica e carta den 
su totalidad. 

Decreto Nacional 

#2019/1482 di dia 23 di sep- 
tember ultimo, publica dia 
24 di september, a anuncia 
cu e parlamento actual di St. 
Maarten lo ser disolvi efecti- 
vo dia 23 di december 2019, y 
un eleccion nobo pa eligi par- 
lamentarionan lo tuma luga 
dia 25 di november proximo. 
Segun e decreto, nomina- 
cion di candidato lo tuma 
luga awe. Segun The Daily 
Herald, gobierno a propone 
fechanan nobo pa eleccion y 


a manda esaki na Gobernador 
Holiday pa e firma. 

Un di e preocupacionnan 
principal cu e bureau a revela 
den e carta tabata e fechanan 
cu mester tuma den consid- 
eracion, como tambe parti- 
donan nobo cu lo kier par- 
ticipa den e eleccion. 

Cu e renuncia recien di un 
miembro y un miembro 
extraordinario di e Bureau 
Central di Votacion, e bu- 
reau lo falta personal durante 
eleccion na november. “E 
Bureau Central di Votacion 
ta considera e procedimento 
hopi preocupante, como cu 
no lo ta conducivo na e pro- 
ceso democratico di e pais. Es 
mas, esaki por ta mira como 
cu e personanan en cuestion 

- kendenan posiblemente ta- 
batin intencion di participa 
den eleccion parlamentario 

- lo ser nenga nan derecho 
pa nomina nan mes, cual por 
argumenta ta un violacion di 
nan derecho constitucional. 
Esaki ta un derecho estableci 
internacionalmente”, segun e 
carta. 

Rogers a bisa cu e bureau tin 
conocemento cu Articulo 59 


di e constitucion ta exigi cu e 
decision di disolve parlamen- 
to tambe inclui obligacion 
di tene eleccion nobo, y cu 
e prome reunion di e parla- 
mentarionan nobo tuma luga 
tres luna despues di e deci- 
sion di disolve Parlamento. 

“Sinembargo, e derecho di 
nomina su mes riba un lista 
di escogencia - cual ta inclui 
riba un lista nobo of un ex- 
istente cu a des- registra cu 
awo kier re- registra, ta un 
derecho constitucional”, se- 
gun e carta. “Ademas, e or- 
denansa electoral ta mas halto 
den orden herarkico cu e de- 
creto nacional. Mester nota 
cu den ehecucion di su tarea 


como tambe toma di deci- 
sion, e Bureau Central di Vo- 
tacion indiscriminadamente 
ta aplica e ordenansa electoral 
como tambe tur legislacion 
aplicabel.” 

Rogers a bisa cu si eleccion 
procede asina, e pais lo ta den 
un situacion unda su toma di 
decision autoritativo lo por 
wordo cuestiona. 

E1 a insisti den e carta cu 
na 2017 ora a disolve par- 
lamento, tambe a expresa 
e preocupacionnan aki na 
Gobernador, y esakinan a ser 
tuma den consideracion den 
e determinacion di e fecha pa 
eleccion na 2018. 


Gobernador ta pidi lider di NA forma gobierno interino 


PHILIPSBURG (TheDai- 
lyHerald) - Gobernador 
di St. Maarten, su excelen- 
cia drs. E.B. Holiday, a pidi 
lider di fraccion National 
Alliance, Ms. Silveria Ja- 
cobs, pa forma un gobier- 
no interni como formado 
dialuna. 

Gobernador a tene consulta 
entre dia 24-30 di september 
ultimo cu lidernan di e parti- 
donan politico cu tin asiento 
den Parlamento (National 
Alliance, United St. Maarten, 
St. Maarten Christian Party, 
y Democratic Party), cu e 
miembronan independien- 
te, Chanel Brownbill y Luc 
Mercelina, como tambe vice 
presidente di Raad van Ad- 


vies. 

E consultanan aki tabata re- 
sultado di e declaracion dia 22 
di september ultimo, firma 
pa National Alliance, United 
St. Maarten, y parlamentari- 
onan Brownbill y Mercelina 
pa forma un gobierno nobo, 
e decision di Raad van Advies 
pa entrega nan renuncia y di- 
solve parlamento. 

“Basa riba e consultanan y 
teniendo cuenta cu e de- 
claracion menciona, e desa- 
royonan politico y e acuerdo 
cu gobierno lo continua y 
completa asuntonan andan- 
do, incluyendo acuerdonan 
existente, Gobernador a pidi 
Jacobs pa forma un gobierno 


interino”, Gobernador a bisa 
den un comunicado di prensa 
di su oficina dialuna nochi. 
“Un gobierno cu ta consisti 
di minister comprometi na 
promove bienestar di pueblo 
di St. Maarten.” 

Ademas, Gobernador a pidi e 
formado pa forma un gobier- 
no interino cu ta duna prio- 
ridad na fmalisa e legislacion 
tocante combati labamento 
di placa y fmanciamento di 
terorismo, pa ehecuta acuer- 
donan cu Hulanda relaciona 
cu fmanciamento pa recuper- 
acion nacional di St. Maarten, 
incluyendo fmanciamento di 
rehabilitacion di aeropuerto, 
pa prepara ehecucion di elec- 
cion, pa tuma stapnan pa re- 


alisa reforma electoral door 
di trece e Ordenansa Regis- 
tracion y Finansas di Parti- 
donan Politico y e Ordenansa 
Electoral di acuerdo cu Con- 
stitucion, y pa conclui presu- 
puesto pa 2020. 

Gobernador a enfatisa e im- 
portancia di observa stricta- 
mente e rekisitonan regu- 
lado incluyendo criterionan 
di screening, aplicabel na e 
nombramento di candidato 
pa minister. 

E formateur a tuma e comis- 
ion den consideracion y lo 
informa Gobernador regu- 
larmente durante e proceso 
di formacion. 

A10 ICLASIFICAD0 


Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICTNA D1 BON DIA 
ARUBA WESTSTRAATW22 FOR D1 9:OOAM-4:OE)PM 


Email nos na 

ela ssified@c s| mv.coni 


TAHUUR 

un apartment grandi, Wayaca 
Residence, pa 1 of 2 persona. 
Awg. 1.250 pa luna 
Tel. 592 9966 


TAHUUR 

Apt. na Tanki Leendert pa 2per- 
sona Afl.700/luna y Afl.700 dep. 
utilities apart pa drenta 1 Sept. 

Tel: 567288 


SERVICIO PUBLICO 

ta yuda busca cas 
pa cumpra of huur 

Tel. 563 1449 


FOR REISTT 

Timeshare La Cabana 
to rent studio 
24 oct. to 29 oct. 2019 

Tel.6416184/583 8132 


SERVICIO PUBLICO 

ta haci tur tipo di trabou 
di costurera 

Tel. 593 2085 

TABUSCA 

Un hende cu portraha bon, 
un tapa di pos mediano 
na Paradera 

Tel. 587 2357 


TA BENDE 

un cas: 3 camber / 2 baño 
na Primavera, Awg.395.000 

Tel.592 9966 


SERVICIO PUBLICO 

Mi ta ofrece servicio di 
electricidad en general, 
problema cu corto circuito 
y mantencion 
Tel. 566 5026 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TAHUUR 

Apart solamente pa pareha 
Yama pa mas informacion 

Tel: 568 4209 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


TA BUSCA 

un cas barata pa huur den cu- 
nucu den un luga tranquil. 

Tel: 7417607/ 7417609 


TA BUSCA 

Handyman 

pa mita dia un biaha pa siman. 
Mantencion pa fo y rond cas. 
Paga cada biaha, pa ora 
(Paradera) 

Tel. 587 2357 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


TAHUUR 

casita muebla pa 1-2 
persona(sin mucha) serio y re- 
sponsabel, situa central na San 
Nicolas. Excl. awa y coriente 
Yama 9am-5pm 
Tel. 594 2502 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TA BUSCA 

Dama ta busca trabow pa haci 
oficina, negoshi of cas limpi 

Tel. 566 2406 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


FOR REISTT/TA HUUR 

1 Apartment full muebla 
cu airco incluye gas, awa, elect. 
Por drenta awe mes, ta keda 
highway Sta. Cruz 
Contact Cel. 741 8637 
of 899 0746 

TAHUUR 

Bachi pa tur ocasion 
Tel. 749 2533 


TA HUUR 

un cas 

3 kamber/2 banjo, exclusivo, 
Afl. 2.600,- p luna, Monte 
Verde Residence, jama 

Tel.592 9966 


TABENDE 

BBQ Grill tipo cilinder 
“criyoyo” duradero 
Prijs Afl.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico ; 
traha cura, plomeria. Bon prijs 

Tel.593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TABENDE 

un cas na Caya Solo/ Tarabana 
Residence di 3 camber y 2 
baño, pa Fls.350.000 yama na 

Tel. 593 6318 


SERVICIO PUBLICO 

Mi ta ofrece servicio di electri- 
cista en general corto circuito y 
mantencion 

Tel.566 5026 


TABENDE 

Isuzu Trooper 1990 
Afl.1500 

Mitsubishi Montero 1999 
Af1.3000 

Cel. 597 7815 


TA HUUR 

1 Studio apt. muebla (airco 
separa) pa Fls.850 serka di 
higway di Santa Cruz. 
Hende serio so ! 

Tel.7418637 / 699 0746 


TA HUUR 

apt. studio muebla pa 1 per- 
sona serio y responsabel situa 
central na San Nicolas 
excl. awa y coriente (no mas- 
cota).Yama di 9am-5pm 
Tel.594 2502 

TAHUUR 

Apartment full muebla. Incl. 
awa, excl. coriente. Vecindario 
Tele Aruba. 

Pa mas info yama 
Tel.593 8488 / 593 7755 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


TA HUUR 

un apartament di 1 kamber, 
exclusivo, pa 1 persona, Afl. 
750,- mas 1 luna di deposit. 
Reamuurstraat, Companashi 

Tel.5929966 

TABENDE 

Toyota Yaris 2008 color preto, 
automatic. Pa mas info yama 

Tel. 592 6657 


SERVICIO PUBLICO 

Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 

Tel: 569 7539/737 3993 


ABONA PA SOLAMENTE AFL. 38,- PA LUNA Y RICIBITUR DIA BO CORANTNAN PREFERI 

MAS CERCA LDi EIO! 



Yena aki bao e sigutente informadon 


Tolofnn a Cobranza na Cas. 

J.LJ.clUI I □ Cobranza na Trabao. 

NomhPr rnmnlPtO’ CH Paga via Banco (Standing Order) Aruba Bank no:33266 8 

H . □ PagaAruba Bank AB0 0NLINE . 

Adresdi entrega: . □ Paga cmb online . 

A i □ Personal na ofidna di Bon Dia Aruba. 

Adresdi cobranza: . □Pcneden Box. 

□ Tira den Cura. 

Paqo Adelanta: nBLuna DóLuna Dlaña 


Yama na telefon: 582-7800 of manda urt email na accounting@bondia.com 

www.bondia.com 

Habitantenan Parkietenbos na Minister President Evelyn Wever-Croes 

Obhetivo habitantenan di Parkietenbos y vecindario contra 

ley di Serlimar/ incinerators 


Oranjestad, 1 oktober 2019 
Excelencia, 

Habitantenan di Parkietenbos (y vecindario) ta sumamente preocupa cu e de- 
saroyonan (e.o. politico) cu tin cu ta regarda decisionnan pa cu e problema di 
Parkietenbos. Entre otro e ley di Serlimar encuanto e ubicacion di incinera- 
tors. Habitantenan por a comprende for di diferente comunicadonan den me- 
dionan cu sr. Aldrich Croes mediante Fundacion Parkietenbos recientemente 
a acerca Parlamento bisando cu e bario lo ta di acuerdo cu e ley di Serlimar y cu 
lo ta di acuerdo pa pone incinerators. Sr. Aldrich Croes ta haci como sifuera e 
ta representante di tur e habitantenan di bario y como sifuera e ta boga pa nos 
interes mientras cu niun momento so a scucha e habitante di Parkietenbos y 
vecindario. Es mas, e mesun meneer aki a core cu algun habitante ora a pidi pa 
papia cune encuanto e problema aki den bario. 

Niun momento so habitantenan a wordo poni na altura kico sr. Aldrich Croes 
c.q. Fundacion Parkietenbos su plannan ta. Habitantenan no ta riba mesun 
liña cu sr. Aldrich Croes. Sr. Aldrich Croes obviamente mediante uso di e 
nomber di Fundacion Parkietenbos ta purbando di engaña miembronan di 
Parlamento. Como habitante di Parkietenbos, nos tur ta desea, mas cu claro, 
y mas cu tur hende, pa yega na un solucion. E situacion ta alarmante. No por 
habri bentananan na cas, (holor desagradabel y musca, pio cu e calor inmen- 
so), muchanan no por hunga pafo. Nos tur ta birando malo cu e holor intenso, 
biramento di stoma, dolor di cabes etc. 

Loke ta duel nos y ta hopi remarcabel cu cada gobierno cu subi ta hunga wega 
politico cu e situacion alarmante aki, y na fmal di dia e habitantenan y nos yi- 
unan ta bira victima di esaki. Ta cay menasa y ta purba intimida habitantenan 
cu si no pasa e ley nos bario lo bay sufri mas. Den pasado cu otro gobierno 
tabata mescos, ta manera storia ta ripiti su mes, pa nos di bario keda keto y 
acepta sin mas decisionnan descabeya y cu nos salud lo wordo perhudica. Ha- 
bitantenan no merece esaki. Esnan cu a lanta den e bario semper a wordo 
perhudica den nan salud pa e dump aki pa añanan y cu tur e desaroyonan riba 
e tereno aki, nos no merece un quick fix na interes di esnan cu ta introducie. 
Esnan cu a conoce e mangrovenan cu neishinan di prikichi, cu su bunita flora 
y fauna, y cu pa añanan ta luchando cu nan salud, no ta goza mas di nan hogar, 
libertad etc. Habitantenan tin derecho pa wordo scucha, esaki como principio 
di un Pais Democratico. 

Habitantenan ta pidi Su Excelencia y cu intermediacion den Staten, pa prome 
cu pasa e ley pa scucha e habitantenan, haci un investigacion profundo (aspec- 
tonan huridico, aspectonan di salud, aspectonan di seguridad) pa bienestar di 




nos Pais, futuro di nos yiunan, nos salud y nos seguridad. Ta asina cu ta mun- 
dialmente conoci cu incinerator ta hopi malo pa nos medio ambiente. Mas cu 
claro e ponencia cu algo ta mihor cu nada, y cu actualmente ta kimando den 
aire liber y cu incinerator lo ta mihor, nos di Parkietenbos cu a educa nos mes 
riba e area aki no ta di acuerdo cu e ley aki! 

Habitantenan y pueblo humilde sin conocemento en general no merece wor- 
do engaña tampoco cu strategianan asina aki pa falta di conocemento. Mester 
tin otro opcion. Nos preocupacionnan primordial ta entre otro: 1. Incinerator 
ta contribui na mas contaminacion di medio ambiente y ser humano. (nos ta 
papia di mercurio, dioxina, chumbo e.o cu ta bin den aire y mas carbon dioxide 
(C02) pues aportando na Global warming y afectando salud di habitantenan. 
Mirando cu e gobierno aki ta para pa sostenibilidad pa cu medio ambiente, e 
inceneratornan aki ta controversial pa pone nan aki na dump na 2019. 

2. Incinerator no ta e solucion. Desde 1997 ni UN instalacion asina a wordo 
habri mas na USA. 

3. Aspecto huridico: E ley ta brinda espacio pa bin cu incinerator, niun camin- 
da ta ser menciona ki tipo di incinerator. Niun caminda ta papia di scrubbers y 
tampoco di “plasma incinerator”. Mas cu claro e ley ta laga un lacuna pa asina e 
minister concerni mes por yena esaki a base di su autoridad discrecionario cu e 
ta duna su mes den e ley aki. Pues si mañan dicidi di bin cu cualkier tipo di in- 
cinerator sin scrubber y hasta second hand y ningun hende por haci nada paso- 
bra nos mes a aproba e ley aki! Habitantenan ta exigi investigacion riba e ley aki 
y tambe pa scucha e habitantenan realmente, no por medio di Aldrich Croes 
(Fundacion Parkietenbos). Como pais democratico mester tuma ‘algemene 
beginselen van behoorlijk bestuur’ tambe na cuenta. Y den e cuadro aki tambe 
sigui conseho di Raad van Advies. Si ta dicidi pa sigui cu incinerator: nos ta 
exigi pa esaki nan wordo ubica hopi leu di casnan habita. Pues no na unda kier 
ubica nan awor. Ningun parti na mundo nan ta ubica incinerator asina cerca 
di hogarnan. Tambe pa esaki nan ta plasma incinerators cu scrubbers. Y pa nos 
tin siguranza den e decision aki! (rechtszekerheid) Nos kier un garantia cu nos 
salud, medio ambiente, seguridad y bienestar ta na prome lugar, prome cu pasa 
e ley aki cu tin yen di lacuna. Mester bin un revision di e ley aki mas pronto cu 
ta posibel, prome cu por laga e ley pasa. Nos bario ta confia ariba un decision 
integro y corecto di Parlamento cu minister su intermediacion. 

Atentamente, Habitantenan Parkietenbos. c.c. Parlamento di Aruba Regardan- 
do: obhetivo habitantenan di Parkietenbos y vecindario contra ley di Serlimar/ 
incinerator 

Hopi desperdicio riba caminda 
publico den Kiviti 

SAN NICOLAS - Bureau cu a keda tira riba camin- BCI a atende e yamada, y cu 
City Inspector a ricibi un da publico den Kiviti na ayudo di ploeg di Serlimar, a 
yamada di FCCA tocante San Nicolas. haci e tereno limpi. 

hopi desperdicio di un cas 





0CMB 

t AHlBtJLVN MERCANTILE BAN'K 



ANNOUNCEMENT 

Yom Kippur 

lo observance of the holy day ofYorn Kippurall CMB branches will be closed on 

Wednesday, October the 9th, 2019. 

To tbe Jewisb community we wish you an easy fast and may you be inscribed and seeled 
in the Book of Life. 

Bo banco amigo 


Bureau City Inspector a 
participa den World Cleanup 
Day 2019 


ORANJESTAD - Bureau 
City Inspector a pone tur 
su trahadonan riba caya 
pa yuda cu limpiesa den 
World Cleanup Day. 


E aña aki, BCI a haci limpi 
den districto di Noord. A 
yuda cantidad di hende trans- 
porta nan sushi. 

Awa causando molester 
di sangura na Savaneta 



Holo di candela den camber na Stadionweg 





SAVANETA - Habitantenan den bisindario di Sa- 
vaneta disgusta cu e awa cu ta core tur dia riba 
caminda, cu ta sali di cura di Savaneta 13P y ta 
procedente di 13G. 

Ta asina cu e cas 13G tur dia ta saca awa di un tubo cu ta 
pasa bou tera ilegalmente y ta sali den e box di coriente 
di cas Savaneta 13- E Na varios ocasion a pidi e habitan- 
te di cas pa por fabor stop di laga e awa bay, mirando cu 
esaki ta keda para y ta causa molester di sangura. Esaki 
ta algo cu tin atencion di bisiñanan rond mirando cu tin 
personanan di edad y muchanan cu ta biba den bario y 
un pica di sangura por haci nan basta malo. Habitan- 
tenan a tuma contacto di BCI pa asina pasa pa wak e 
situacion y pa bin cu solucion mirando e seriedad di 
e problema cu esaki por causa pa salud di e bisiñanan. 

Ta pidi departamento di City Inspector pa por fabor 
pasa wak y trece un solucion pa un situacion cu tin lu- 
nanan caba ta andando. 


ORANJESTAD - Agentenan di Polis y di bra el a haya holo di candela den camber. 
Cuerpo di Bombero cu urgencia a keda Bomberonan a bay paden pa asina por a con- 
despacha pa un cas na Stadionweg ca- trola kico por tabata e causa. Mas informacion 
minda un habitante a bati alarma paso- no tabata obtenibel na e sitio. 



Reiojes 

Puiseras 

Cadenas 

Dijes 


Nos ta graba 
tur sorto di 
articulo 
di metal 
yama of 
bishita nos 


Notjntemno 
pa Lada y Seca bo 
Pañananl 

Pa$ay Laganar na: 

AQUA 

^ LAUNDRY 

Habrl di Dialuna pa Drohra 
T:30am rton StQp 73Gpm 
Diadtmingode 9:00311)-l:D0j}m 

BACHUE Tel: 587 0772 


Vrf', 
Joycros 

Compramos 

Vendemos 

Arreglamos todo tipo de Joyas 

Contamos con un Buen Surtido de 
Pulseras y Baterias para Relojes 

Habrl di Dlaluna pa Diasabra 
9:00am pa lOOpm v di 2:00pm - G:00pm 


JOYERIA 

COMPRA Y VENTA 


Tanki 

Leendert 179-A 
Tel: 587 3940 
Fax: 587 2478 
Cell 592 9055 

Rmail: adalberlowHaQlive.com 

Manifestante tira durante celebracion di 70 aniversario di China 



HONG KONG (AP) - 
Durante manifestacion, 
violencia a cuminsa es- 
cala, resultando cu Polis 
a tira un manifestante na 


su pecho na un distancia 
cortico, lagando e hoben 
ta sangra y grita riba vloer. 
Decenas di miles a uni na 
manifestacion antiguber- 


namental cu ta extende 
na henter e teritorio semi- 
autonomo Chines. 

Vocero Policial, Yolanda Yi, a 


bisa cu e hoben di 18 aña di 
edad ta e unico cu a wordo 
tira pa un agente policial, 
kende awo ta teme pa su bida. 

Yu a bisa cu e hoben ta ricibi 
tratamento sin duna detaye 
di su condicion. Autoridad di 
hospital di Hong Kong a bisa 
cu e adolescente ta un di dos 
persona den condicion crit- 
ico, cu un total di 66 herido 
mientras enfrentamentonan 
violento entre polis y mani- 
festantenan a sacudi e ciudad 
mas liber y internacional di 
China. 

Yu ta bisa si cu Polis a yega di 
tira den aire varios biaha du- 
rante e lunanan di protesta, 
sinembargo esaki ta e prome 
biaha cu un manifestante a 
‘ricibi un tiro’. Manifestant- 
enan a bisti na preto pa cum- 
insa tira obheto riba un grupo 
di Polis, y pa es motibo Polis 


a cuminsa tira riba nan. 

Organisadonan di e protesta 
a bisa cu 100.000 persona a 
marcha banda e via publico 
desafiando un prohibicion 
policial, cu bandera di e pais 
pinta cu un cruz preto. “Áwe 
nos ta bisa e partido comuni- 
sta cu hende di Hong Kong 
no tin nada pa celebra. Nos 
ta lamenta cu den e 70 aña di 
gobierno di partido comu- 
nista, derecho democratico 
di persona na Hong Kong y 
China ta keda nenga. Pero 
nos lo sigui lucha”, activista 
Lee Cheuk-yan a bisa. 

Activista tabatin mensahe 
riba cartulina, ‘pone fin na 
gobierno dictatorial’ pa duna 
bek poder na pueblo. Bisti 
na preto cu jeans preto, Bob 
Wong di 40 aña a bisa cu su 
paña ta expresa Tuto’ pa e 
morto di Hong Kong. 


Horcan Lorenzo ta trece ola di 20 meter di haltura 


LISBON, PORTUGAL (AP) - 
Ta pronostica ola di 22 meter di 
haltura y biento fuerte di mas 
di 200 km pa ora na parti di isla 
Azores, na medida cu e horcan 
Lorenzo ta yega e ocean Atlan- 
tico. 

Ta spera cu horcan di categoria 2 
yega na e isla di Portugal entre ayera 
cu awe mainta. Centro Nacional di 
horcan di Merca na Miami a manda 
un advertencia cu e horcan pa shete 
di e 9 islanan volcanico di Ázores y 
un advertencia pa tormenta tropical 



pa e otro dos. E islanan tin mas di 
250.000 habitante. 


Cu biento fuerte y lama bruto, ta 
pronostica tambe cu isla lo por 
ta bou di awa pa awasero pisa. E 5 
isla central ta riba alerta cora pa ola 


halto. Gobierno regional di Azores a 
manda ekipo pa haci limpi e sistema 
di drenahe durante e tormenta. 

E1 a bisa pa residentenan prepara nan 
cas, tambe a cancela scol y trahado di 
gobierno lo keda cas, cu excepcion 
di servicio di emergencia. 

Horcan Lorenzo tabata un horcan di 
categoria 5, e tormenta mas fuerte cu 
a wordo observa Nort di e Atlantico. 
Agencia meteorologico di Portugal 
ta spera cu e horcan bira debil pa un 
categoria number 1. 


E condicion climatico severo no ta 
frecuente na e cadena di isla exponi, 
aunke horcan generalmente ta calma 
ora cu nan yega na awa mas friu di e 
area. Centro Nacional di horcan na 
Merca ta pronostica e proximo dia 
cu horcan lo produci condicion di 
lama potencialmente mortal. 

E ta pronostica cu Lorenzo lo debil- 
ita, pero probablemente lo ta bou di 
forsa di horcan na medida cu acerca 
Irlanda y Reino Uni. Ta spera cu 
Lorenzo disolve den fin di siman. 


Pompeo ta acusa 
democrata di intimidacion 
den investigacion di 
impeachment 



WASHINGTON (AP) - 
Secretario di Estado, Mike 
Pompeo, a declara cu 
democratanan den con- 
greso ta purba di ‘intimida 
di un manera inadecua’ 5 
trahado actual y anterior 
pa exigi nan duna declara- 
cion tocante e asunto cu 
Ukrania. 

Pompeo a bisa cu carta di 
Comite di Asunto Exterior 
di Congreso, como parti di 
e investigacion di impeach- 
ment di Presidente Donald 
Trump, cu e fechanan solicita 
pa trahado presenta boluntar- 
iamente c no ta factibel’. 

“Mi ta preocupa cu aspecto 


di boso solicitud. Mi no lo 
tolera tactica asina y uza tur 
medio na mi disposicion pa 
preveni y expone cualkier in- 
tento di intimida profesional 
dedica”, Pompeo a skirbi na 
Representante Eliot Engel, 
D-N.Y, presidente di e panel. 

E panel ta busca documento 
na Departamento di Estado y 
testimonio boluntario di tra- 
hadonan actual y anterior. 

Presidente ta busca testimo- 
nio di ex trahado di depar- 
tamento durante ultimo dos 
siman, incluyendo ex Em- 
bahador na Ucrania, Marie 
‘Masha’ Yovanovitch y ex En- 
viado Special Kurt Volker. 


No ta cla si Pompeo lo cumpli 
cu solicitud di documento di 
e comite. 

Pompeo lo biaha pa Italia pa 
reuni cu presidente y prome 
minister di e pais, ignorando 


e pregunta tocante investiga- 
cion di impeachment. 

Democratanan den Congreso 
a cuminsa un investigacion 
di e destitucion di Trump 
despues cu un denunciante 


a revela un yamada di telefon 
di juli cu e President di Ucra- 
nia, den cual Trump tabata 
busca yudansa pa investiga 
rival democratico Joe Biden 
y su yiu homber, Hunter 
Biden. 

Training pa encuestadonan pa Censo Piloto 


ORANJESTAD - Oficina Central di Es- 
tadistica (CBS) ta organisando un Censo 
Piloto cu lo cuminsa e siman aki, dia 3 di 
october te cu 13 di october 2019. Esaki en 
conexion cu preparacionnan pa cu e Con- 
teo General di Poblacion y Vivienda (Censo 
Aruba 2020) cu lo tuma luga entre 1 di octo- 
ber te cu 10 di october 2020. 

Durante fin di siman 28 y 29 di september 2019 
a tuma luga e training pa e encuestadonan pa cu e 
Censo Piloto. Riba e prome dia a trata diferente 
aspectonan pa cu e Censo Piloto, por ehempel: 
defmicionnan, proceduranan y e cuestionario 
digital. 

Riba e di dos dia a trata e parti tecnico na unda e 
encuestadonan a haya un training di con pa anda 
cu e tablet y con pa yena e cuestionario digital. 
Tambe a splica e proceduranan di registracion di 
e cuestionarionan cu wordo completa y tambe e 
registracion digital di e material cu lo wordo usa 
durante di e Censo Piloto. 

Diaranson proximo dia 2 di october, tur en- 
cuestado lo ricibi e material di conteo y lo firma 
nan contracto digital pa sigura tambe cu nan ta 
tene nan mes na e ley cu ta trata e anonimindad 
di e informacion adkiri durante di e Censo Pi- 
loto. 

Tur encuestado lo ricibi un t-shirt cu e logo di 
e Censo Piloto y un badge di CBS pa nan por 
identifica nan mes. 

Si tin cualkier pregunta por haci esaki libremente 
na telefon 524-7433 of via nos e-mail adresnan: 
cbs@setarnet.aw of census2020@cbs.aw 

Censo 2020: Pasobra Aruba ta conta riba bo! 

Celebracion Fiesta di Cunucu 2019 

Cas Tan Tin a wordo seya como Monumento protegi 



ORANJESTAD - Diadomingo tabata tin 
un bunita celebracion di Fiesta di Cu- 
nucu na Cas Tan Tin. E aña aki Cas Tan 
Tin a wordo scogi pa Monumentenfonds 
como e cas di cunucu pa tene e celebra- 
cion en conexion cu luna di Monumento. 

E mainta a habri cu varios discurso, Minister 
di Cultura Sra. mr. Xiomara Ruiz-Maduro 
duna apertura na e celebracion. E prome acto 
tabata caminda Cas Tan Tin situa na Pos Abou 
19 a ricibi su seyo di Monumento y ta bira un 
di e 37 Monumento protegi di nos Pais. Cas 
Tan Tin ta e prome cas di Cunucu cu ta bira 
Monumento pafo di nos capital. 

E publico presente por a aprecia Cas Tan Tin 
y por a experencia e forma di biba di antes, 


caminda por a mira e mueblenan y diferente 
artefacto cu tabata wordo uza den pasado. E 
mangashina caminda a expone un mashin di 
cose di e tempo ey, e rembak cu tabata recoge 
e awa di yobida. Por mira e washi den un tobo 
pa laba paña cu habon blauw. 

Ruiz-Maduro ta hopi contento di por a ricibi 
Minister President Evelyn Wever-Croes y 
Minister di Turismo Dangui Oduber, kend- 
enan tambe tabata presente na Cas Tan Tin y a 
pasa un rato ameno. Tentnan cu tabata ofrece 
cuminda crioyo, bebida manera warapa, cos 
dushi, productonan produci aki na Aruba. Por 
a aprecia e trahenan cu nos antepasadonan 
tabata luci durante fiestanan. Musica y pre- 
sentacion di baile no a falta y asina a anima e 
celebracion. 

Ian, Caylee y Junisha 
ganadonan di Kiniki Festival 

2019 



ORANJESTAD - E festival tabata dedica na e gran mu- 
sico y cantante Ofo Escudero kende tabata presente 
acompaña pa su famia. Canticanan nobo bailabel a ser 
presenta den Cas di Cultura. MC y organisadonan ta- 
bata Addonsito Croes y George Winterdaal. 

Cu presentacion nan di Gang di Arte Aladdin’, Judson Vrolijk 
‘Kiniki t’e wega’, Cristy Kock ‘Talent show’, Dydrick Wout- 
ers ‘playback show’, Diamond Dance ‘mix show’ y Ishmerai 
Helder ‘stima’, e show tabata un tremendo celebracion di 5 
aña di Kiniki Festival y Revista Kiniki. 

E cuerpo di hurado Raquel Lampe, Sandra van der Linden, 
Ivan Croes,XiomaraWerleman, Paula Alves R’stap, Emilenne 
Boekhoudt y Esther Arends tabata tin un trabao dificil pa a 
saca e ganado nan. 

E resultado tabata 

Categoria 1 

Ganado: Ian Tromp - Pia para keto (Ronwayne Kock) 
Finalista: Xamarah Anthonij 
Categoria 2: 

Ganado: Caylee Pieters - Nos cumindanan crioyo (Ron- 
wayne Kock) 

Finalista 1: Melodie Franken - Mi tin un vos (Ronwayne 
Kock) 

Finalista 2: Kingston Tromp - Ta ami mes ta Kingston (Chin- 
to Croes) 

Categoria 3: 

Ganado: Junisha Growell - Baila sin miedo (Martha Figueroa) 
Finalista: Nina Perez - Bo Pasion (Stephanie Gravenhorst) 

Cantante Popular: Ian Tromp 
Miho trahe: Ivy-Ann Bryson 
Cantante Amistad: Serena Morrison 

Danki grandi na Glitz Casino, Scol di Musica Rufo Wever, 
Magic 96.5FM, Zoom Aruba, 22 Gelato , Departamento Di 
Cultura di Aruba, tur colaborado di premio, Prensa di Aruba, 
Tele Aruba, sra. Mieckey Gravenhorst, Ishel Hieroms, Mi- 
chael Wever, Gabriela Geerman, Kieyon y Naomi Henriquez, 
Moises Alvarado y famia, tur mayor, compositor y nos dushi 
participantenan. 

Mal racha di Steelers ta yega su fin 



PITTSBURGH (AP) — Pitts- 
burgh Steelers a insisti cu nan a 
keda sin gana durante tres siman, 
pero nan no a perde speransa. 
Nan a insisti riba e proceso di 
haya un identidad - cu e quarter- 
back Ben Roethlisberger fuera di 
e temporada cu un lesion di elle- 
boog- lo tuma tempo y esfuerso 
colectivo. 

E esfuerso en cuestion ta locual nan 
a demostra durante un victoria 27-3 
riba Cincinnati dialuna nochi. 

Mason Rudolph a tira pa 229 yarda y 
dos anotacion. Running back, part- 
time wide receiver y ocasionalmente 
quarterback, Jaylen Samuels a logra 


134 yarda di ofensa total y un carea 
di 2 yarda pa touchdown. James Con- 
ner a emerge for di un mal racha pa 
core pa 42 yarda y catch ocho pase pa 
83 yarda y un anotacion. E defensa a 
sack Andy Dalton ocho biaha, y a tene 
e Bengals sin anotacion durante e ul- 
timo 51 minuut. 

No tabata perfecto, pero tabata un co- 
mienso. Un cu a yuda Steelers (1-3) 
evita nan di dos cuminsamento 0+4 
den 51 aña, y a reafirma nan creencia 
cu nan por haya un manera pa bay di- 
lanti sin Roethlisberger. 

“Ta algo enorme”, Samuels a bisa. 
“Yegando 0-3 y haciendo un come- 
back, ganando un wega divisional, 
esey ta enorme. Awo nos tin cu con- 


strui riba e wega aki.” 

Cu e wega di Pittsburgh bayendo niun 
caminda durante tres siman, coach di 
running back, Eddie Faulkner a sug- 
eri na coordinador di ofensa, Randy 
Fichtner cu lo ta ora pa haci un cam- 
bio. Samuels a core frecuentemente 
durante su carera universitario na 
NC State, y e Bengals (0-4) sigur ta- 
bata sorprendi ora Samuels a line up 
den shotgun y a cuminsa distribui e 
bala como un point guard. Tin biaha 
el a dun’e na Conner. Otronan el a 
‘tira’ un pase ‘op’ na un compañero 
coriendo su dilanti. Otro biaha el lo 
keda cune, incluyendo su touchdown 
den tercer kwartaal, den cual el a core 
den e zona fmal despues cu e Bengals 


a kere un handoff falso. 

“Nos tabata sa cu si nos por a logra 
pone hopi hungado bay na banda, lo 
confundi nan un tiki, pues nos a haci 
esey”, Samuels a bisa. “E tabata fun- 
cionando... nos tabata picking cinco, 
seis yarda cada hugada. Nan no por 
a stop e.” 

Samuels a core pa 26 yarda den 10 
carry, a catch ocho pase pa 57 mas, y 
completa pa 31 yarda. Conner tabatin 
14 touch pa 125 yarda en total, incluy- 
endo un sprint di 21 yarda a traves di 
defensa di Cincinnati den segundo 
kwartaal, cual a duna e Steelers un 
bentaha cu nunca nan tabata ni cerca 
di perde mientras nan a vence e Ben- 
gals pa di nuebe biaha consecutivo. 

Lyles ta gana oro den 200m 
na Mundial 



DOHA (AP) — Un dibertido Noah Lyles ta exacta- 
mente locual track & field mester den era post-Bold. 
Djis no yam’e e proximo Usain Bolt. 

“Ami ta mi mes”, Lyles, di 22 aña di edad, a bisa. E1 a tiña su 
cabey silver pa e ocasion. “Si bo gusta mi, mi lo entretene bo 
felizmente. Esaki ta mi tempo.” 

En berdad el a tuma su tempo pa gana e carera. Cayendo atras 
den e birada, Lyles a pusha pa pasa Adam Gemili di Reino 
Uni. E1 a caba den un tempo di 19.83 seconde, venciendo un 
exhausto Andre De Grasse di Canada pa 0.12 seconde. Alex 
Quinonez di Ecuador tabata na di tres luga. 

Despues di e carera, e fiesta a cuminsa. Lyles a zwaai e bandera 
Mericano, cay na rudia algun biaha y sunchi e pista. 


Nice ta despedi hungado 
pa horta holoshi di su 
compañero 


NICE (AP) — Club 
Frances, Nice ta bisa cu 
a despedi un di su hun- 
gadonan, kende a horta 
e holoshi di su compañe- 
ro di team for di locker 
room. 

Nice ta bisa cu e contract 
di delantero Lamine Diaby 
Fadiga, di 18 aña di edad, a 
keda cancela ayera cu efec- 
to inmediato, ‘despues di e 
robo di e holoshi di Kasper 
Dolberg for di e camerino 
di e prome team profesion- 
al’. 


E club ta bisa cu ‘mas leu 
cu tur consideracion de- 
portivo y fmanciero, Nice 
no por y no lo acepta com- 
portamento asina, cu ta 
viola e confiansa cu ta uni 
tur empleado di e club y tur 
miembro di famia Rouge et 
Noir’. 

Diaby Fadiga, kende a hun- 
ga pa e teamnan hubenil na 
Francia, tabata den su terc- 
er temporada cu e banda 
senior di Nice. 

Dolberg, un delantero di 
Dinamarca, a uni Nice for 
di Ajax den offseason. 



Pone bon TINO 
ora bo ta STIIUR 


UBA 


N0 CONTRIBUI CU E CIFRA 01VICTIMA 
DEN ACCIDENTE Dl TRAFICO 


Higuain y Ronaldo ta yuda Juventus 
vence Leverkusen 3-0 



TURIN (AP) — Gon- 
zalo Higuain a anota 
un gol y set up un mas, 
cu Cristiano Ronaldo 
tambe marcando anota- 
cion, mientras Juventus 
a vence Bayer Leverku- 
sen 3-0 den Champions 
League diamars. 

Tabata un prestacion cu 
ta duna confiansa pa e Bi- 
anconeri despues di a tira 
afo un bentaha di dos gol 
den un empate cu Atletico 
Madrid pa habri e fase di 
grupo. 

Higuain a anota trempan y 
despues a set up Federico 
Bernardeschi su gol despu- 
es di e break, prome cu 
Ronaldo a agrega e di tres 
den minuut 89. 

Higuain a bay cu prestamo 
na AC Milan y Chelsea 
ultimo temporada, pero 
ta bek cu Juventus bou 
coach nobo, Maurizio 
Sarri, kende tambe a coach 
Tipita’ na Napoli. “Mi a 
bin aki cu determinacion 
enorme”, Higuain a bisa. 
“Mi kier a demostra cu mi 
por keda kinan.” 

Cu Atletico venciendo Lo- 
komotiv Moscow 2-0 den e 
otro wega di Grupo D, At- 
letico y Juventus a move na 


e top cu cuater punto cada 
un. Lokomotiv ta sigui cu 
tres y Leverkusen tin cero. 
Ora Jonathan Tah a faya di 
clear un pase largo di Juan 
Cuadrado, Higuain ta- 
bata wardando y a uza dos 
touch pa haya e target cu 
un tiro angular den minuut 
17. Ronaldo tabata fuera di 
target pa hopi di e wega, 
y no a logra saca bentaha 
di un set up di Cuadrado 
cerca di un ora den e wega, 
mientras Lukas Hradecky a 
stop su tiro. 

Sinembargo, algun min- 
uut despues, Ronaldo a 
cuminsa e accion a hiba na 
e di dos gol di Juve cu un 
pase pa Higuain, kende a 


trece for di e linea fmal na e 
strea di Portgual. Ronaldo 
no a logra conecta y e pase 
di Higuain a alcansa Ber- 
nardeschi, kente a tira for 
di centro di e area. 

Miralem Pjanic casi a ha- 
cie 3-0 cu un tiro di skina 
cu a dal e post prome cu 
Higuain a set up Ronaldo 
pa otro chens excelente, 
desperdicia pa e cinco- bi- 
aha campeon di Ballon 
d’Or. 

Higuain ya caba a sali den 
un ovacion ora cu Ronaldo 
fmalmente a haya e target 
despues di ricibi un pase di 
e substituto Paulo Dybala y 
anotando. 


Tour Koreano ta suspende hungado tres 
aña pa gesto obsceno 


SEOUL (AP) — Bio Kim a gana e torneo 
y despues a perde su trabou. PGA Korea 
a suspend’e ayera pa tres aña, pa haci 
un gesto obsceno na e publico riba e di 
16 hole den e ronda final, pa motibo di 
zonido di un camara di celular. 

Agencia noticiero Yonhap ta reporta cu Kim 
a cay na rudia dilanti di e camaranan y a pidi 
disculpa na su fanaticonan despues di su au- 
diencia disciplinario. 

E suspension ta drenta den efecto inmediato 
pa Kim, kende a gana e DGB Financial Group 
Volvik Daegu Gyeongbuk Open pa su di dos 
victoria den Tour Koreano e aña aki. E ta lider 
di Order of Merit y pa hungado di aña. 
Yonhap ta reporta cu Kim tambe a ricibi un 
multa di $8,350. 

Kim, kende a cualifica pa PGA Tour na 2011 
pero no a logra keda cu su carchi, tabatin un 
bentaha di un tiro diadomingo, ora el a tee off 
den di 16 hole y a scucha zonido di un cama- 
ra. E1 a bira, hisa su dede memey den direc- 
cion di e publico, y dal su driver. E momento 
a keda mustra riba television en bibo. 

Kim a logra haya e victoria y a disculpa pa 
perde su compostura. E1 a bisa cu e lo acepta 
cualkier castigo cu e ricibi. 

Despues di perde su carchi di PGA Tour 
na 2011, Kim a hunga locual awo ta e Korn 
Ferry Tour na 2012 y 2013, y atrobe na 2018. 
E1 a faya di mantene su status cada biaha. 



No tabata inmediatamente conoci si Kim lo ta 
eligibel pa hunga otro tour rond mundo, in- 
cluyendo circuito na China, Canada y Ameri- 
ca Latino, mientras e ta sirbi su suspension di 
Korea PGA. 

PGA a bisa cu e lo no ta eligibel pendiente di 
su propio revision pa determina si lo restringi 
acceso di Kim na su torneonan. 

AAF den Congreso na Qatar 



ORANJESTAD - Aruba 
Athletic Federation (AAF) 
a caba di participa na e 
Congreso di Internacio- 
nal Amateur Athletic Fed- 
eration, cu a tuma luga 
dia 25 y 26 di september 
ultimo na Doha, Qatar. 

Aruba a ser dignamente 
representa door di Presi- 
dente di AAF Sra. Evelyn 
Farrell y Secretario Gen- 
eral di AAF Sr. Nigel Nedd 
na e congreso ya menciona. 

Sra. Evelyn Farrell a postula 


pa forma parti di e conseho di 
IAAF caminda cu ela keda na 
puesto 19 for di 35 candidato 
y no ta logra drenta e conse- 
ho mundial aki asina codicia. 

Willie Banks di Estados Uni- 
dos si ta logra drenta locual ta 
significa cu Stephany Hight- 
ower tambe di Estados Uni- 
dos mester baha como Tes- 
orera den NACAC 

Y Sra. Farrell awor ta keda 
nombra como Tesorera di 
North American Caribbe- 
an Association (NACAC). 


Romar Arendsz no ta logra 
clasificacion pa 70.3 Ironman 


ORANJESTAD 
(297sports) - Atleta Ro- 
mar Arendsz no a logra 
cualifica pa e campeonato 
mundial 2020 70.3 Iron- 
man, cu lo tuma luga na 
Taupo, New Zealand. 

Arendsz a competi den e cla- 
sificacion na Augusta, Geor- 
gia, unda el a termina den 
top 8 di su categoria. Lam- 
entablemente ta e top 4 so 
ta cualifica pa e mundial na 
Taupo. 

Sinembargo, e experiencia 
competiendo den e evento 
di clasificacion tocah ta un 
bon experiencia pa Arendsz, 
kende lo sigui su intento pa 
clasifica pa un mundial. Lo 
tin un chens mas den cual e lo 
haci e proxim intento, segun 
informacion di 297sports. 



Potret di 297sports. 

Seleccion di futbol femenino venci 3-0 
contra Trinidad & Tobago 



ORANJESTAD 
(297sports) - Futbol fe- 
menino a cuminsa e we- 
ganan di clasificacion di 
Concacaf pa Olimpiada 
di Tokyo 2020. Seleccion 
nacional di Aruba mes- 
ter a enfrenta e Trinidad 
& Tobago. 


E pais, kende tabata anfitri- 
on di e wega, ta rango #5 
den Concacaf, resultando 
den un partido dificil pa 
nos seleccion. Sinembargo, 
Aruba a logra tene Trini- 
dad & Tobago cu un gol so 
den prome mita, pero den 
segundo mita Trinidad & 
Tobago a logra anota dos 


gol mas, cabando e wega cu 
un victoria di 3-0. Aruba a 
logra anota un gol durante 
e partido, pero esaki a keda 
anula. 

Awe nos seleccion di Aruba 
lo tin su proximo wega, 
2.30pm contra Republica 
Dominicana. 

Potret di 297sports. 


Bolichera Thashaina Seraus a uni su 
mes na Redwolves 



ARKANSAS STATE 
(297sports) - Thashaina 
Seraus a cay den mira di 
team di bowling di univer- 
sidad di Arkansas State, 
Redwolves, ricibiendo e 
oportunidad di uni e team 
como assistant bowling 
coach. 

Segun un relato di 297sports, 
tabata na 2013 ora cu Thas- 


haina a bay Universidad di 
Aruba. Despues el a sigui cu 
su estudio y deporte cu un 
beca na Merca, esta na Uni- 
versidad di Maryland East- 
ern Shore, unda el a logra 
su Bachelor in Business Ad- 
ministration. Na Maryland, 
el a ricibi honor di team cap- 
tain pa dos aña consecutivo, 
despues di a lidera su team 
UMEs den NCAA tourna- 


ment y campeonato USBC. 
Awo Seraus lo haya oportuni- 
dad pa comparti su experien- 
cia, experticio y talento cerca 
su alumnonan den su team 
nobo. E tres- biaha Atleta di 
Aña na Aruba, cu cantidad di 
logro local y internacional, ta 
considera como un di e boli- 
cheranan mas prestigioso den 
historia deportivo di nos pais. 

Potret di 297sports. 

Parlamentario Mervin Wyatt-Ras (AVP): 


‘Minister Dangui Oduber mester ta mas 
accesibel y responsabel den e asunto di 

hospital’ 



ORANJESTAD - Dia- 
huebs dia 26 di september 
2019 tabatin un encuentro 
den Parlamento cu pres- 
encia di director Ezzard 
Cillie y miembronan di 
Raad di Hospital v/d Berg, 
Zeppenfelt y Goeloe, 
tambe representantenan 
di SOGA & AIB, Hodge, 
Giel y Simon. E tema di e 
encuentro tabata e situa- 
cion peligroso pa loke ta 
trata trabounan rond di 
renobacion y ampliacion 
di hospital y exigencianan 
di calidad pa un hospital 
di calidad. Esaki despues 
cu hospital a yena cu awa 
door di Ét fayo” di afvoer di 
tuberia. 

Den prensa a ser bisa cu esaki 
ta debi na falta di mantencion 
y aki no ta cla ta ken su re- 
sponsabilidad esaki ta sea di 
Hospital of di SOGA. 

Segun Wyatt-Ras ta straño cu 
Presidente di Parlamento ta 
invita tur e instancianan ur- 
gente pa splica kico ta pasa na 
hospital, mientras cu ora Wy- 
att-Ras como parlamentario, 
hasta recientemente, puntra 
minister Dangui Oduber por 
escrito over di ‘stand van za- 
ken’ di hospital, e minister 
manera semper no t(a) con- 
testa ni ora manda reminder 
p’e. Aki si e Presidente no ta 
yam’e pa duna cuenta na Par- 
lamento. 

Den e invitacion pa e reunion 


no ta indica tampoco ta ken 
a pidi e reunion. Normal- 
mente ta parlamentarionan 
ta pidi pa scucha instanci- 
anan. Ta parce cu ta e min- 
ister a pone Presidente yama 
e reunion aki pa e por haya 
informacion, door cu e no 
tin contacto cu stakehold- 
ers. Presidente di Parlamento 
mester a yama Oduber mes 
como minister di Salubri- 
dad, pa duna cuenta na Par- 
lamento. E ta esun cu mester 
tin contacto cu e entidadnan 
pa e por splica kico ta pas- 
ando. Pero via di e presidente 
e ta uza Parlamentarionan pa 
haci pregunta pa e minister 
por haya informacion y argu- 
mento pa ataca e entidadnan 
cu no ta cay na su agrado. 
Tempo e tabata parlamen- 
tario e actual minister tabata 
yora y grita den Parlamento 
y no tabata kier e contratista 
OHL-Arellano cu a ser scogi 
ni tabata di acuerdo cu e pro- 
ceso di bidding di SOGA. Ni 
cuanto splicacion a ser duna e 
tempo ey den reunionnan cu 
e no tabata presencia encuan- 
to e sistema di scoringy esco- 
gencia, e minister aki tempo e 
tabata parlamentario a bisa cu 
ora nan ta den gobierno elo a 
investiga. Sinembargo te dia 
di awe e no a investiga ni el 
a haci mucho pa loke ta trata 
hospital. 

Durante e contestanan na 
parlamentarionan a resulta 
cu e minister no ta duna oido 
den caso di Hospital y no tin 


su representante den Steer- 
ing Committee cu ta reuni 
regularmente cu SOGA y e 
contratista. Esaki ta un fayo 
grandi di e minister, cu e no 
ta manda representante pa e 
ta na haltura di e proceso di 
construccion y pa comunica 
y asina influencia of coregi 
e proceso di construccion. E 
gran ausente den e picture 
pues ta e minister. Aki por 
mira claramente cu e man- 
datario no ta tuma rienda 
di su cartera, ni a sondea, ni 
participa, corda investiga. Por 
cierto por tende den medio- 
nan di comunicacion menasa 
di e minister cu “If you can’t 
stand the heat get out of the 
kitchen” y ta anuncia cu awor 
lo bay haci un investigacion 
forensico. 

Ta sumamente lamentabel 
cu e minister aki no tabatin 
mucho interes pa loke ta pasa 
den hospital y cu awor cu a 
surgi discusion e ta core me- 
nasa cu e lo investiga en bes 
cu el a sinta na mesa cu e 
diferente partidonan den bi- 
enestar di e pashent y pueblo 
di Aruba. E minister aki cu a 
keda pega den su rol di par- 
lamentario di grita den parla- 
mento no por los su mes di 
esaki pa e sinta na mesa cu 
e partners den construccion 
den bienestar di nos pueblo. 
Aruba merece miho. Aruba 
merece su hospital drecha. 
Aruba merece un miho min- 
ister cu ta skucha tur banda 
pa yega na otro y sigui padi- 
lanti pa salvaguardia placa di 
pueblo. Ta inaceptabel cu e 
minister aki mes ta hinca su 
mes den e “blame game”, esta 
e wega di culpa otro. 
Wyatt-Ras ta spera cu e min- 
ister lo ta mas envolvi den e 
desaroyo di hospital. 

Mescos cu Parlamento mes- 
ter a pone minister di Salub- 
ridad bay sinta na mesa cu 
dokternan y specialistanan 
den mundo medico tocante 
ehecucion di e ley di Aru- 
BIG, awor lo mester mand’e 
bay sinta na mesa cu Hospi- 
tal, SOGAy contratistanan. 
Pueblo a haya necesario pa 
drecha nos hospital y di parti 
di gobierno mester traha mas 
duro pa haci esaki posibel. 

Si tin diferencia di opinion 
mester sinta na mesa y discuti 
esakinan pa yega na solucion 
y sigui traha paso e interes di 
mas importante lo mester ser 
salvaguardia, cual ta interes di 
nos pashentnan y nos pueblo. 


Minister Dangui Oduber na 
Mervin Wyatt Ras: 

‘Hopi curashi bo tin pa 
acusa Dangui Oduber riba 
e desaster cu e la hereda 
na Hospital!’ 



ORANJESTAD - Minister Dangui Oduber a keda 
hopi asombra y sorprendi pa mira cu netamente 
miembro di parlamento di partido di AVP a bay 
papia di e proyecto di hospital. 

Tempo Wyatt Ras taBata presidente di parlamento a ne- 
nga fraccion di MEP un reunion riba proyecto di hospital 
y laga nan warda mas cu 1 aña pa yama e reunion. 

Awe e gobierno aki a hereda un proyecto cu stempel di 
AVE Un proyecto caminda desde principio nos a anticipa 
loke ta pasando. Un proyecto caminda Mike Eman, Ben- 
ny Sevinger y Alex Schwengle a pone nan firma abou. 

E proyecto awe ta uno cu a trece hopi contratiempo. E pl- 
anificacion cu a wordo aproba pa Benny Sevinger ta loke 
a causa cu awe nos tur tin cu bay paga 110 miyon florin 
extra pa e proyecto di hospital aki. Cu e suma di placa 
aki nos por a construi un otro hospital na Santa Cruz of 
Paradera. Pero awor aki nos simplemente tin cu paga e 
suma adicional aki pa negligencia, falta di atencion y pl- 
anificacion di parti gobierno di AVE 
Ta un hilaridad pa scucha Wyatt Ras ta papia di falta 
di atencion sabiendo cu ora e gobierno aki a drenta, e 
proyecto tabata den pleno construccion. 

Tur acuerdo a wordo firma, tur huurovereenkomst a 
wordo firma y tambe e contract entre SOGA y Arellano. 
Nos mester recorda Wyatt-Ras cu su colega Benny Sev- 
inger a scoge pa Arellano cu a bid 36 miyon florin mas cu 
e otro compania. 

Awe nos tin un proyecto cu lo wordo investiga pa di e 
forma aki nos yega na e raiz di esunnan responsabel pa 
tur loke a bay robes den e proyecto aki. 

Sra. Wyatt-Ras mester por sa miho y kier hunga politica 
barata cu e problema di hospital cu ta afecta nos tur. Na 
fmal di dia nos tur tin cu bay paga e debe cu a wordo crea 
pa Mike Eman! 

Parlamentario Richard Arends (AVP): 

Raad van State ta conseha pa no acepta ‘Geschillenregeling’ 



ORANJESTAD - Den luna di juli 
ultimo, un delegacion di Parla- 
mento di Aruba a participa den 
tratamento di e rijkswet encuan- 
to areglo di disputa den Tweede 
Kamer. Prome cu proceso legisla- 
tivo continua den Eerste Kamer, 
Raad van State a informa Gobi- 
erno Hulandes pa reconsidera se- 
riamente ley di areglo di disputa. 
Particularmente e amienda pre- 
senta pa delegacion di Aruba. 


“E desaroyo aki ta demostra y ta un 
ehempel con e sistema democratico 
vigente den Reino tin cu traha, com- 
para cu loke a bin ta tumando luga 
recientemente pa loke ta e ley di su- 
pervision fmanciero, unda Parlamen- 
to a aproba un amienda cu sosten di 
Gobierno y awor gobierno di Reino a 
pidi pa su anulacion,” Parlamentario 
Richard Arends a declara. 


“Manera ta conoci, Parlamento di 
Aruba tabata riba un liña indicando 
cu e areglo di disputa manera cu el 
a wordo presenta, no tabata cumpli 
cu acuerdonan haci den IPKO, pero 
tampoco cu palabracionnan haci na 
nivel di gobierno,” miembro di Par- 
lamento, como tambe miembro di 
delegacion, Arends a mustra durante 
conferencia di prensa di fraccion AVP 

Tweede Kamer a aproba e amienda 


‘Thijssen cs.’ den cual ta institui un 
seccion nobo den Raad van State, ca- 
minda na momento cu tin un disputa 
riba interpretacion huridico di Statu- 
ut of di otro reglanan Constitucional 
den Reino, e lo por wordo treci na e 
Afdeling Koninkrijksgeschillen aki. 
E afdeling aki lo por duna den caso 
di un areglo di disputa un conseho 
na Conseho di Minister di Reino, 
cu den casonan hopi excepcional, lo 
por desvia di e recomendacion haci. 
Raad van State sinembargo a descon- 
seha esaki, pasobra e por trece henter 
e areglo di disputa den peliger y ta 
considera esaki no deseabel. Raad van 
State ta conseha gobierno Hulandes 
pa reconsidera e henter e Rijkswet. 

Gobierno Hulandes tin dos opcion: 
gobierno por retira e ley aki y conse- 
cuentemente lo no tin ningun areglo 
di disputa; of ta laga e proceso sigui 
pa Eerste Kamer. Eerste Kamer por 
dicidi di no acepta e ley aki manera 
cu el a wordo presenta y mand’e bay 
Tweede Kamer pa e wordo atende di 
nobo. 

“Nos ta sperando pa mira kico lo 
bay ta reaccion di Gobierno di Reino 
riba e asunto, pero hecho ta Rijkswet 
Geschillenregeling manera cu el a 
wordo aproba den Tweede Kamer, su 
chens pa e bira un realidad, ta hopi 
hopi chikito na e momentonan aki,” 
Arends a indica. 


Parlamentario Mr. Arthur Dowers (AVP): 

‘Aclaria cua compania priva lo beneficia di proyecto cu ley di Serlimar’ 



ORANJESTAD - Fraccion di 
AVP preocupa y atento riba situ- 
acion actual den Parlamento di 
Aruba pa loke ta e ley di maneho 
di sushi. Un ley cu kier introduci 
‘cueste lo que cueste’ cu ta treci- 
endo division y discordia entre 
pueblo mes como tambe esun- 
nan den Parlamento cu ta sos- 
tene gobierno. 

Reunion den Parlamento cu mester 
a tuma luga dialuna mainta riba Ley 
di Serlimar a keda cancela y ta pa es 
motibo aki a puntra Parlamentario 
Arthur Dowers kico ta su opinion 
riba e cancelacion aki. “ E Ley aki no 
mester ta ni den parlamento”, no ta 
ni cuestion cu el a keda cancela. Un 
ley cu ta bay endeuda e pueblo aki 
sin precedente ta un abuso, ta pal- 
abranan di Dowers 

Dowers ta remarca cu e manera cu e 
reunion a keda yama y cu e ley a keda 
presenta ta un berguensa. Prome cu 
e ley a yega Parlamento a manda al- 
rededor di 150 pregunta cual niun 
dia a haya contesta riba nan, cual ta 
un falta di respet enorme pa Parla- 
mento. Un falta di respet cu sigur 
tin cu pone un stop na dje. Partido 


MEP complaciente na e tipo di ac- 
tonan aki solamente djis pa keda den 
Gobierno y pa keda eherce poder, ta 
keda permiti pa un minister abusa 
continuamente di e pueblo aki. 

Mientrastanto e Minister aki a 
anuncia di ta tuma su retiro. 

Dowers ta cuestiona fuertemente ta 
ki beneficio e minister aki por tin cu 
e ley aki mientras el a tuma su re- 
tiro, por laga e otro minister atende/ 
trata cu e ley aki den tur trankilidad, 
pero ta opta pa keda forsa esaki cu 
tur consecuencia. Tin tur indicacion 
cu ta un compania lo bay cobra mi- 
yones di e pueblo, sin lubida cu e ley 
aki no ta na beneficio ni di pueblo ni 
di Serlimar. Na momento cu placa 
drenta Serlimar esaki lo tin cu pasa 
pa e compania nobo cu ta bay keda 
lanta pronto poniendo asina Serli- 
mar na berguensa. Tambe ta alerta 
cu segun calculacion di expertonan 
y di miembronan di AVP, manera De 
Meza cu experticio amplio, cu e idea 
aki lo no ta algo cu por keda logra 
y/o lo keda como gasto enorme riba 
e pueblo. 

Dowers ta menciona e parti cu lo 
bay kima sushi, pero si placa no yega 


lo tin opcion pa aumenta esaki pa 
asina acomoda gastonan manera en- 
tre otro auto/departamento pa direc- 
tor, riba lomba di e pueblo. E Pueblo 
ta bay drenta un aventura sin fmal! 

E proyecto no ta un proyecto di 
Pueblo, ta locual Dowers ta bisa. Es- 
aki ta un proyecto di hendenan priva 
cu ta habri tur cuestion riba ken ta 
esun cu lo bay beneficia di ley aki, cu 
den tur pura y ansha tin cu keda pasa 
pa algun hende bay gana placa. 

Tin varios scenario cu tin cu bay stu- 


dia hopi miho y den Dowers su opin- 
ion e ley aki no por pasa ni dialuna 
di cancelacion, ni diaranson ni nin- 
gun otro dia tanten cu tur pregunta 
keda contesta y sali na cla ta ken lo 
beneficia di e proyecto aki awo y den 
futuro. Mas ainda sin studia tur po- 
sibilidad pa un miho opcion ( cual 
tin riba mesa ) pa e pueblo aki pa 
asina evita e peso aki riba su lomba. 
“Locual nos por mira aworaki ta algo 
manera Mafia, y esaki ta algo cu nos 
tur tin cu ta consciente y atento pa e 
no tuma luga.” 

Booshi Wever (UPP): 

‘Makinaria di propaganda di Otmar a cambia tactica: Kill the messenger Wever’ 



ORANJESTAD - E ultimo 
dos dianan nos por a tuma 
nota di e racha di articu- 
lonan y video na unda e 
makinaria di propaganda, 
a la Goebels, di Otmar ta 
trata na desvia atencion di 
e motibo y consecuencia 
cu e ley cu lo wordo debati 
den parlamento lo bay ni- 
fica pa nos pueblo. Otmar, 
manera ta su custumber, 
ta ataca e mensahero sin 
cu na ningun forma ta 
contradeci e ponencianan 
presenta. 

Nos a tuma nota cu ta purba 
di brainwash na prome luga 
e trahadonan di Serlimar y 
despues nos pueblo, bisando 
cu sin e cambio di e ley aki, 
existencia di Serlimar ta na 
peliger y cu ta door di e cam- 
bionan aki existencia ta wor- 
do sigura! 

Wel wel! Bay tin curashi! Ta 
e ley “Instelling Serlimar, AB 
2005 no.5” a percura cu e de- 
sangramento cu a tuma luga 
door di e gobierno di Henny 
Eman, a ser para. Danki Dios 
cu na 2001 a bin un gobierno 
nobo cu a pone bida bek na 
Serlimar. E ley di 2005 cu a 
haci Serlimar un ‘zelfstan- 


dige bestuursorgaan’ (ZBO) 
a trece salbacion. E tempo ey 
AVPOR no a vota na fabor y 
Otmar tampoco, pasobra e 
hunto cu Tico Croes kier a 
get rid di Serlimar y bin cu 
Aruba Bunita NY cu nos a 
tend’e admiti esaki tambe, 
pero papiando comosifuera 
cu e no tabata parti di esaki. 
Esaki ta un manipulacion den 
optima forma. Es mas e ley 
di 2005 a percura pa e com- 
panianan priva riba e tereno 
aki, tambe funciona banda di 
Serlimar. 

E intencion di Otmar ta 
conoci. Esta sigui privilegia 
su sponsornan di carnaval cu 
e.o. contract miyonario na 
Sero Teishi. Pa paga mas di 15 
miyon na e mesun sponsor pa 
e incenirator chikito cu Ot- 
mar a ‘sjoemel’ y via corup- 
cion administrativo a dun’e. 
Pa cubri e huur exhorbitante 
di e edificio na Pos Chikito, 
tambe cerca fmanciado di 
campaña y e posternan pa su 
amiguito haya pa por print, 
etc etc. 

E cambio di ley no tin nada di 
haber pa garantisa existencia 
di Serlimar, pero pa Otmar 
keda complace cu e miem- 


bronan di su Cartel cu awor a 
wordo amplia cu e compania 
stranhero cu lo bay haya un 
monopolio riba e desperdicio 
cu Aruba ta produci. 

Y guess what, Serlimar lo no 
tin ningun beneficio whatso- 
ever. E cambio aki ta pa yena 
saco di e multinacional stra- 
nhero aki. Dios sa cuanto ta 
keda tras pa yena saco di Ot- 
mar. Kisas ta p’esey el a rabia 
cu La Familia, pasobra Otmar 
a bira mucho greedy? 

Pakico nos ta bisa esaki. Des- 
de cu Otmar tabata den forma 
parti di AVPOR, e compania 
cu awe e kier saca su gal riba 
dje tabata wordo privilegia. 
E mesun modus operandi 
a wordo sigui ora a cera un 
contracto miyonario cu nan. 
Aki e ruman di Otmar tambe 
ta den touw! Y awor diripi- 
ente e mesun hendenan aki a 
bira diablo! Wel wel. 

Nos no mester defende e 
compania aki, nan mes lo por 
haci esaki, loke si nos ta haci 
ta informa y adverti pueblo di 
e veneno cu tin scondi den 
e cambionan di ley di Serli- 
mar. Si en berdad e tarifanan 
y esunnan inscribi na KvK ta 


e salbacion di Serlimar y ta 
urgente pa pasa esaki, pakico 
anto no ta pasa esey so y laga 
e parti cu ta regla e monopo- 
lio y e Serli-bank afo por lo 
pronto! Pero no ta e dos 
asuntonan ey ta e intencion 
real di Otmar. 

Ta p’esey awe, diaranson dia 2 


di october 2019 ta un dia im- 
portante. E dia ey nos lo haya 
sa kende ta para pa e pueblo 
y kende ta para pa e compa- 
nia stranhero y pa yena saco 
di Otmar. Corda e caso di 
HOH ta identico, a deal cu 
mafia, a usayen di ‘sprookjes- 
verhalen’ y mira kico a pasa y 
ta pasando! 


Parlamentario diFraccion diAVP, drs. mr. Arthur Dowers 

‘Otmar Oduber ta basta, bo a abusa hopi caba, ta basta!’ 


ORANJESTAD - Ét Ta 
tempo pa esunnan di e 
otro partido cu a resta 
consenshi ainda, lagando 
un banda e mentalidad di 
stempel parlament, para 
pa principio y na banda 
di e Pueblo y no acepta 
e Ley di Serlimar aki,” 
ta palabranan di drs. mr. 
Arthur Dowers. E ta bisa 
cu no por pasa e ley aki 
manera e ta awo y esey ta 
inaceptabel. 

Dowers ta pidi pueblo pa ta 
consciente di e embergadura 
di locual cu nan kier impone 
riba dje. Na trahadonan di 
Serlimar tambe ta bay un 
yamada, pa nan ta atento di 
kico ta na caminda, locual 
nan tin den mente nan por 
wel di lubida. “Entrada cu 
nan ta kere cu lo bin pa 
nan, lo pasa directamente na 
compania priva sin lubida 
cu locual nan ta bin pidi pa 
pasa awo no lo ta suficiente 
pa cubri e gasto astronomico 
y lo bin bek p’asina atraca 
e pueblo aki su cartera 
mas despues tambe.” E ta 
premira cu Serlimar lo keda 


plan bari na momento cu 
tur placa pasa pa compania 
priva. 

Cu e ley di Serlimar no ta bay 
perhudica niun compania ta 
un mentira! 

Segun calculacion cu a haci 
ta papia di 1.5 Biyon pa 
e compania aki funciona 
den e periodo stipula. 
Parlamentario Arthur 

Dowers ta aclaria cu no 
solamente esaki, pero 
ningun otro proyecto di e 
Minister en cuestion aki 
a keda sin costa pueblo 
nada, manera entre otro 
Aruparking cu a resulta den 
desaster. Lo ta bon pa bay 
Arubus cu tabata bou su 
encargo den Gobernacion 
anterior, na unda el a apunta 
su hendenan pa bay traha, y 
wak si e tabata rendabel. 

“Por premira caba cu e 
proyecto aki lo sali na bon/ 
na beneficio berdad pero 
di algun hende so, no pa 
e pueblo di Aruba mucho 
menos pa e trahadonan 
di Serlimar,” ta locual cu 
Dowers a bisa y ta agrega cu 



e trahadonan mester keda 
alerta y pa nan ta consciente 
ya cu esaki lo por costa e 
departamento su existencia. 
Un compania priva di cual 
te ainda niun hende no sa ta 
ken lo sali gana di tur e wega 
sushi aki caminda lo uza 
Serlimar como “doorschuif 
luik” (via cual) lo pasa placa 
cu na fmal lo keda cerca nan. 
Dowers ta recorda cu e 


Minister aki no ta haci nada 
na interes di Pueblo na 
prome luga mas bien semper 
cu pensamento cu e tin cu 
bira miho, cu e por keda 
nombra hende, sigui haci 
su campaña y Dowers a bisa 
di su parti cu actuacionnan 
asina ta basta. Un minister 
cu a informa di ta retira, tin 
cu hala un banda y laga e 
siguiente minister studia e 


materia na un forma drechi 
y cu ta cumbini e pueblo. 

“Otmar Oduber ta basta, bo 
a abusa hopi caba, ta basta! 
Ta spera cu e tin un/mas 
politico cu ta forma parti 
di e Gobierno aki cu no a 
bende nan alma/ curason cu 
diabel, cu consenshi ainda y 
sali para bisa ta basta, basta 
abuso.” 

Melvin Tromp (AVP): Gabinete Wever-Croes tapensa riba sobrebibi solamente 

‘Gabinete Otmar Oduber ta forsando cambio di ley di Serlimar’ 



ORANJESTAD - Melvin Tromp 
di partido AVP ta mustra cu for 
di momento cu Minister Otmar 
Oduber a anuncia su retiro na 
luna di december proximo, pueb- 
lo awor ta wordo confronta cu 
dos gobeirno den un gobierno di 
coalicion. 

Sr Tromp ta kere cu pa loke ta resta 
di e periodo di gobernacion di Min- 
ister Oduber, e lo ta heer en meester 
den un gobierno cu ta luchando mas 
tanto pa sobrevivi y keda na poder, cu 
lucha pa interes general di e pueblo 
di Aruba. 

No por mira e cosnan aki for di otro, 
ya cu for di momento cu Minister 
Otmar Oduber a anuncia su retiro, 
tur hende cu conoce e mandatario 
aki, ta realisa cu den e dos luna y mey 
cu ta sobra di su mandato, Oduber lo 


forsa na regla tur loke e kier regla, ya 
cu practicamente e lo no haya resis- 
tencia for di gabinete Wever Croes 
of di e otro dos fraccionnan den par- 
lamento cu hunto cu su fraccion di 
POR ta forma e actual coalicion. 

E cambio di ley pa loke ta Serlimar 
ta ehempel di esaki ya cu mirando 
e periodo cortico cu e falta ainda na 
poder, e lo haci tur pero delaster un 
cos pa acomoda su hendenan, aco- 
moda su sponsornan y ya e interes 
general di pueblo, e no ta mira como 
su responsabilidad mas. 

Cueste loke cueste e kier bin cu e in- 
cinerator cu ta un inversion di 525 
miyon florin cual lo wordo maneha 
pa un compania cu no ta Serlimar 
pero cu Serlimar tambe lo tin cu bay 
paga pa haci uso di e proceso aki. 

Ta incomprendibel con un gobierno 
cu ta papia tur ora di integridad, ta 


permiti un Minister cu practicamente 
ta demisionario den cierto sentido, 
sigui tuma decisionnan cu lo por cau- 
sa desaster pa centenares di mama y 
tata di famia cu ta trahando na otro 
companianan priva. 

Companianan cu lo wordo perhudica 
formalmente cu e plan di Oduber, ca- 
minda practicamente e ta impone su 
pensamento y su proyecto riba custia 
di trahadonan den companianan den 
sector priva pero tambe riba pueblo 
en general. 

Nos mester ta cla den e asunto aki, 
ya cu Oduber ta manipulando cu e 
proyecto aki di tal forma cu ta esun- 
nan cu ta sostene gabinete Wever- 
Croes so, ta mira e 6 cu Oduber ta 
splicando nan, insistiendo cu esaki 
ta un 9 y ta hopi tristo pa mira con 
representantenan di pueblo den par- 
lamento, ta guli e cos aki manda abou. 


Ya caba pueblo a wordo castiga for- 
malmente pa gabinete Wever-Croes, 
caminda e cambio di ley aki lo bay 
crea un presion ainda mas grandi riba 
cartera di pueblo caminda a lo largo ta 
pueblo mes tin cu bay paga extra pa 
un proceso cu no ta na su beneficio. 
Actualmente gobierno ta subsidiando 
e compania di recoge sushi c’un suma 
di 20 miyon pa aña, placa cu ta bin for 
di saco di pueblo pero cu e proyecto 
nobo aki y cu e intencion di Oduber, 
lo ranca un suma adicional di casi 
mey miyon tur luna y caminda Serli- 
mar mes tin cu contribui financiera- 
mente na e proceso, caminda atrobe e 
placa aki lo ta procedente for di cart- 
era di pueblo. 

E cambio di ley aki ta apenas e co- 
mienso di un serie di decisionnan cu 
Oduber kier forsa gabinete Wever- 
Croes ehecuta prome cu e baha como 
Minister na luna di december y su 
persona sa masha bon cu na momen- 
to cu dicidi cu lo no sostene e cambio 
di ley aki, gabinete Wever-Croes lo 
pasa pa historia. 

Esaki lo bay bira e modus operandi di 
Oduber te dia cu e baha como minis- 
ter caminda pa e tempo ey e lo a regla 
tur cos pa amigo y sponsornan di su 
partido, mientras cu personalmente e 
mes lo ta cla pa e tempo ey sigurando 
su futuro fmanciero den diferente 
forma. 

Ta un berguensa con den dia cla pueb- 
lo por mira desaroyo di e tiponan aki 
tuma luga y pueblo simplemente no 
tin un Parlamento cu ta para cu pueb- 
lo, pero cu ta pensa unicamente con 
pa mantene un gobierno cu practica- 
mente no tin derecho di existencia. 
Medida tras di medida, caminda nin- 
gun caminda por mira con gabinete 
Wever-Croes ta pensando riba pueblo 
of ta sali na vanguardia di un pueblo 
formalmente castiga caba y awor ta 
permiti un minister defmi no sola- 
mente kico ta bay pasa den e gobierno 
actual, pero ta determina ki ora y con 
tur cos lo tin cu tuma luga. 

Gabinete Wever-Croes tin problema 
serio cu Hulanda, cu CFT, cu gre- 
mionan comercial, cu maestronan, 
cu pensionadonan y cantidad di otro 
grupo mas pero complace e capricho 
di Óduber tin cu wordo atendi prome 
cu tur otro cos, hasta si gabinete Wev- 
er-Croes mester haya un aanwijzing. 

“Mas claro no canta un gallo’ ta un di- 
cho conoci y pueblo por mira atrobe 
con ainda no ta su turno pa haya 
alivio ya cu otronan tin cu bin prome 
cu pueblo y ta na su luga pa nos bisa 
cu gabinete Wever Croes awor ta con- 
sisti di un coalicion den e gobierno di 
coalicion ya cu ta bon bisto cu gabi- 
nete Otmar Oduber lo tin e poder 
riba gabinete Wever-Croes pa loke ta 
resta di e mandato di Minister Otmar 
Oduber,” sr. Melvin Tromp ta mus- 
tra. 

Awe y mañan, Rudolf 
Arendstraat lo ta cera 

ORANJESTAD - Departamento di Obra Pu- 
blico ta informa pueblo di Aruba en general y 
specialmente nos automobilistanan cu ta haci 
uzo di e caminda di Rudolf Arendstraat cu 
diaranson dia 2 october 2019 y diahuebs dia 3 
di october 2019 lo bay cera e caminda pa con- 
strui dos verkeersplateu. 

Diaranson dia 2 di october 2019 lo ta dilanti Rudolf 
Arendstraat #22 y diahuebs dia 3 di october 2019 lo 
ta dilanti Rudolf Arendstraat #63. 

Rutanan alternativa lo keda indica cu baricadanan y 
borchinan di aviso y e orario di trabou lo ta di 8’or 
di mainta y ta programa pa caba 4’or di atardi 

En conexion cu e trabou menciona Departamento 
di Obra Publico ta pidi pa tene cuenta cu e incon- 
veniencianan cu lo por surgi pa cual nos ta pidi nos 
disculpa 



"Dios ta amor... y amor ta Dios, 
maske mi no ta na e mundo aki, tur dia lo 
mi ta banda 

di boso Curazon, mi por stens di loke Señor 
ta hasi" 

Salmo 33 


A fayece inesperadamente: 



Juan Mario Briezen 

Mihor conoci como ‘Mario’ of ‘Prins’ 
*25-ll-1954 - fOl-10-2019 

Acto di despedida lo wordo anuncia 
despues 






“Señor ta mi wardador, 
mi’n tin falta di nada 
Den cunucu di yerba 
berde e ta ponemi 
sosega. 

E ta hibami na awa 
trankil, 

Pa mi bolbe haña forsa”. 

Salmo: 23 

Cu hopi dolor na nos curason, pero conforme cu 
Dios su boluntad nos ta anuncia fayecimento di nos 
mama, ruman, tanta stima: 

Jacintha Irena Dirksz 

Mihor conoci como ‘Chenta’ 

*05-04-1957 ^28-09-2019 

Na nomber di su: 

Tata y Mama: 

^Dominico y ^Heronima Jonca Dirksz 
Tata di su yiunan: Marco “Maiky” Koolman 

Yiunan: 

Jean-Marc Koolman y Zulaika Dijkhoff y famia 
Jean-Nilca Koolman y Kenneth Gumbs y famia 
Jean-Michael Koolman y Shelly Werleman y famia 

Manera yiunan: 

Edgardo “Eddie” y Xiomara Dirksz-Braafhart 
Richard “Pulo” y Veronica Mackay-Werleman 
Lisandra “Sandra” y Javier Antigua 
Harrison “Juni” y Vanessa Dirksz-Vanegas 

Nieto y nietanan: 

Je-Marc, Jeandy, Shiquion, Sheiron 

Rumannan: 

^Shompe y Chila Dirksz- Arends y famia 

^FIorencio Dirksz y famia 

Pedro y Altagracia Dirksz-Sanchez y famia 

Filomena Dirksz y famia 

^Jacinto Dirksz 

Cecilia Dirksz y famia 

^Carmen Dirksz y famia 

Maximo y Sharon Dirksz- Kock y famia 

Efigenio Dirksz 

Felix Dirksz 

Mariano y Carla Dirksz-Croes y famia 
Amistadnan di cas: Emelina Loopstok 

Nora Paesch 
Maria Kransen-Arcaya 
Eithel Kock 
Silvia Wouter 
^Fransisca Thiel 
^Priscila Hernandez 

Tanta y omonan y nan famia, swa y cuñanan y nan 
famia, sobrina y sobrinonan, primo y primanan, 
ihanan, Team nan di softball cu e la yuda y te na 
ultimo cu ta Roots y Legends, amigo y amiganan, 
conocirnan y demas famia. 

Nos ta pidi despensa si den nos tristesa y dolor nos 
por a lubida un of otro famia. 

Ta invita pa asisti na e acto di entiero cual lo tuma 
lugar diabierna 04 oktober di 2or pa 4or di atardi 
na misa Inmaculada Concepcion na Sta Cruz pa 
santana Sabana Basora. E restonan mortal di nos 
defunto stima lo ta reposa for di 1 lor di mainta pa 
1:30 di merdia na Jamanota 15. 

Adres pa condolencia : Aurora Funeral Home, 
diawebs 03 di oktober 2019 di 7or pa 9or di anochi 

Na luga di manda flor of krans un donacion lo ta 
altamente aprecia. Lo tin un box disponibel den 
misa. 

Famia ta pidi pa bin cu colornan alegre. 

Nos ta lamenta cu despues di entiero nos lo no por 
ricibi bishita di condolencia na cas. 



A.urG>ra 




"En voor altijd is dit mij bijgebleven 
hoe zeer veel stiller dood dan slapen is 
dat het een dagelijks wonder is te leven 
en elk ontwaken een herrijzenis." 

(Uit In memoriam van J.C.BIoem) 

Nos casa, tata, ruman, swa, omo y abuelo: 

Dick (Adrianus) Pijper 

a fayece dia 27 september na Aruba. 



Marion 

Natascha 

Peter 

Christine 

Anna 

Lily 

Saskia 

Paul 

Ans 

y nan famia 


Enbes di flor lo tin un box disponibel pa donacion 
pa Hospice Atardi. 







“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

A fayece cristianamente 



Sofia Hildegarda 
Leonardo-Monart 

‘17-09-1931 - f28-09-2019 
Acto di entiero lo wordo anuncia despues. 

Juan 14: 6 

Jesus a bisa: “Ami ta e caminda y e berdat, 
y e bida; ni un hende no ta bin serca e 
Tata, 

sino pa medio di Mi.” 


A fayese nos tanta stima: 



Sra. vda Marianita 
Statius-Thiel 

mihor conoci como ‘Annie’ of ‘Tannie’ 


urora 



Laga tur loke ta spera mi ta bunita 
Laga tur locual cu mi encontra na caminda 
ta bunita 

Laga tur locual cu mi laga atras keda bunita 

y 

Laga esakinan termina den tur buniteza. 
Cado Wever. 


Cu dolor na nos Curason nos ta participa 
fayecimento di mi querido esposo, nos tata, 
abuelo y bisabuelo: 



Na nomber di su sobrino- y sobrinanan 
stima: 

Saritha Wever-Maldonado 
Lesbia Kelly-Maldonado 
Lorenzo y Ada Maldonado-Angela 
Eric Maldonado 

Raul y Aydee Geerman-Valero Soto 

Edna y Eric Vinck-Geerman 

Filomena y Lucho Geerman-Thiel 

Mislin Thiel 

Robertico Thiel 

Evelyn y Raul Dubero-Thiel 

Jacqueline y Urwin Lacle-Thiel 

Shirlyn Thiel 

Jenisse Thiel 

Emilio y Esther Thiel-Arends 

Shelley Thiel 

Joseline Thiel 

Jeraisha y Joslyn Gil-Thiel 

Etlyn y Arnold Cruz-Thiel 

Marisol Thiel 

Y tur su sobrino-nietonan y sobrina- 
nietanan stima. 

Demas famia: Thiel, Jansen, Statius, Wever, 
Kelly, Maldonado, 

Angela, Gomez, Geerman, Valero Soto, Vinck, 
Dubero, Lacle, 

Arends, Gil, Cruz, Boekhoudt, Maduro, 
Bareño, Tilstra, Croes, 

Peñon, Ridderstap, Christiaan, Saladin, 
Tromp, Cardozo, Bartis, 

Gonzalez y demas famia. 

Si en caso den nos tristesa nos por a lubida 
algun persona of famia, nos ta pidi nos mas 
sincero disculpa. 

Acto di entiero ta tuma lugar diahuebs 3 di 
october 2019. 

Nos defunto stima lo ta reposa for di 2or di 
atardi na Aurora Funeral Home y pa 4or ta 
Sali pa Santana Centraal 
na Sabana Basora. 


Leandro Maduro 

Mihor conoci como 4 Jani’ 
ex chauffeur di autobus B32 sta. Cruz 
*09-07-1938 - f29-09-2019 

Na nomber di su: 

Esposa: Leonida Chichia Maduro-Ras 

Yiunan: Richard y Adriana 

Lilian y Albino 

Sandra y Jeery (Venezuela) 

Magalie y Cun 
Soraja 

Carine y Rudolph 
Frenk y Norma 
Nelson 

Johny y Ricky (Hulanda) 

Tanta: Dolorita 

Nieto- y nietanan, bisanieto y bisanietanan, 
iha, rumannan, sobrino y sobrinanan, swa y 
cuñanan, primo y primanan, conocirnan y 
bisiñanan. 

Demas famia: Maduro, Ras, Tromp, 
Werleman, Petrochi, Leon, Muller, Croes, 

Kelly, De Castro, Marin, Corea, Matos, Thiel, 
Samuels, Bareño, Angela, Lispier, Gross, 
Richardson, Quintero, Reyes, Marquez 

Ta invita pa acto di despedida cual lo tuma 
lugar na Aurora Funera home diaranson 2 
di oktober 2019 di 9or pa llor di mainta. 
Cremacion lo tuma lugar despues den seno 
familiar. 

Despensa nos si den nos tristesa nos por a 
lubida algun famia. 


Juan 5: 28 

No asombra boso mes, pasobra e tempo lo 
yega unda tur cu ta den graf lo tende Su 
Voz y sali. 


Nos mas sincero disculpa 


AD PATRES 

Funeral h o m e 

TdpiirtkilMjqaitmti! 


Van RervsselaerHtraat 2 

láM-m-mm 

Family awned and operaEed 
Since1997 


“‘7 e pas di Dios ku ta surpasa 
tur komprendementUy lo warda 
mi kurason y mi mente den 
Cristo Jesus ". 

Filipensenan 4:7 


Cu inmenso dolor na nos curason, nos ta anuncia 
fayecimento di: 



Deolinda de Cuba-Alves 

Cariñosamente yama: ‘Linda’ 

* 12-11-1940 + 01-10-2019 

Acto di entiero lo wordo anuncia despues 

Staffy personal di Ad Patres funeral home ta extende 
nos mas sincero condolencia nafamia di efayecida 


AD PATRES 


luneral home 


Van Reñsselaerstraat 2 
TeL 584-2299 - 7372299 
Family awned and operated 
Sin®1997 


“Mi no a muri. 

Ta pesey mi no a bisa ayo. 

Mi a djies habri mi halanan 
y bula bai keiro. Boso a keda atras. 
No laga tristesa domina boso. 

Keda uni un cu otro pa mi alma , 
esey lo ta un alegria. 

Recorda mi cu hopi amor. 


Cu inmenso dolor na nos curason, nos ta anuncia 
fayecimento di: 



Lelia Winterdal 

* 20-02-1952 t 01-10-2019 

Acto di entiero lo wordo anuncia despues 

Staffy personal di Ad Patres funeral home ta extende 
nos mas sincero condolencia nafamia di efayecida. 

Sorteo # 6898 


7987 


4010 


0212 



Sorteo # 5942 


9025 


Sorteo # 647 


8256 



Sorteo # 4701 


9514 


Virgo 



Sorteo # 2543 


4220 


2652 


5587 



e 



Sorteo # 2699 


9537 


6347 


4170 



Sorteo # 2699 


8049 



Sorteo # 755 


0992 



Sorteo # 2699 


8472 


Leo 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 01 Oct 2019 Anochi 


Eotio, 


Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 




J oker 

Letter 


415.000,- 



Sorteo # 4901 

0 

x Jackpot 

3 

x Match 4 

H 

oa 

x Atl. 8,00 


06-18-19-23-29 


Proximo J ackpot 


63.000,- 



Sorteo #1199 


08-14-25-26 


0 

x Jackpot 

2 

x match 4 

3 

x Afl. 500,00 

58 

x Afl 50.00 

77 

x Afl.15,00 


Mega Ball 07 


360.000,- 





Afl. 460.000,- 



DIARIO 3317 - 1295-3552 


super 5740 

4 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 01 Oct 2019 Merdia 


tfjno, 


Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


415.000,- 



Sorteo # 

0 

x Jackpot 

0 

x Match 4 

Q 

X Atl. 8,00 


Proximo J ackpot 


62.000,- 



Sorteo # 

0 

x Jackpot 

0 

x match 4 

6 

x Afl. 500,00 

0 

x Afl 50.00 

0 

x Afl.15,00 


MegaBall 


H 


350.000,- 



MEGAIRUOS 


Afl. 450.000,- 



Aries 


Bo contestanan ta cla y lo sali na domina 
e caracter real di e otronan. No lubida cu 
cada persona sa tin tres caracter entre nan 
esun cu e ta mustra lo demas. Numbernan 
pa awe: 23, 28, 36 y 44. 


Lo bay tin un reto cu lo haci bo crece. En- 
frenta bida cu optimismo y lo bo sali bon 
di esey. No lubida cu bida ta un serie di ex- 
periencia cada un di cual ta haci nos crece. 
Numbernan pa awe: 23, 28, 36 y 44. 

Lo bay tin un situacion nobo. Bo cita y 
gestion lo ta hopi productivo. Bo encuen- 
tronan, cita y gestion lo bay ta positivo y lo 
bo logra supera cualkier temor. Number- 
nan pa awe: 11, 18, 26 y 34. 




Geminis 


Cuida mas bo tempo. Evita personanan 
cu ta consumi bo energia. Bo proyectonan 
ta a punto di cristalisa, pero no comenta 
cu personanan cu ta papia of ignorante. 
Numbernan pa awe: 1, 8, 16 y 24. 

No laga bo mes empata pa un hende bobo 
of hopi exagera. E rikesa mayor cu un per- 
sona tin ta su propio bida y p’esey ta im- 
portante trata di biba esey lo miho posibel. 
Numbernan pa awe: 8, 19, 26 y 34. 



Leo 





Aclaria bon loke bo ta scucha. No laga bo 
mes influencia di loke otronan ta bisa bo. 
Cuida bo mes di esunnan cu ta acerca bo 
y ta bisa bo cu “Ma haya sa di tal cos”. 
Numbernan pa awe: 14, 29, 36 y 47. 


Esaki ta un etapa di hopi intimidad. Tin 
un toke di amor. Pone bo sentido ekilibra 
di Libra funciona den bo bida intimo ya 
cu den sexualidad ta calidad y no cantidad. 
Numbernan pa awe: 4, 9, 23 y 37. 


Lo bo recupera. Loke tabata preocupa bo 
lo wordo resolvi felizmente. Corda cu 
mayoria di personanan rond di nos ta kere 
cu loke nan ta pensando ta berdad. Num- 
bernan pa awe: 14, 17, 28 y 30. 

Lo bay tin encuentronan hopi positivo. Lo 
bay impone un cambio y un otro forma 
di actua. Si bo cambia bo ideanan, lo bo 
ta cambiando bo mundo. Numbernan pa 
awe: 1, 7, 18 y 20. 

Sagitai'io 

Lo bay yega loke bo tabata warda y lo bo 
soluciona un situacion cu tabata molestia 
bo. E presente ta bo realidad. Gasta cu in- 
teligencia. Bo mentalidad ta haci bo inkieto. 
Numbernan pa awe: 17, 27, 38 y 50. 

Capricornio 

Lo bo resolve e situacion aki. Tuma riba e 
dia aki decisionnan hopi importante. No 
warda pa mañan of despues pa haci loke 
bo tin proyecta. Haci’e awo loke bo por. 
Numbernan pa awe: 13, 37, 48 y 52. 

Aquario 

Un invitacion social grato y un encuentro 
feliz lo sosode. Esey lo ta bon pa bo. Bo 
intuicion asocia cu bo sentido ta elemen- 
tonan clave cu lo yuda bo. Numbernan pa 
awe: 13, 18, 26 y 34. 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 

Tel: 583-5400 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 


Dokter na warda 



Oranjestad 

Hospital 

7:00 pm/10:00 pm 

Botica na 

Oranjestad: 

Centraal 
Tel. 585 8077 


San Nicolas 

Dr. Wever 
Imsan 

warda 

San Nicolas: 

Seroe Preto 
Tel. 584 4833 


Servicio di Taxi 


Aruba Transfer Tour & Taxi C.A. 

Pos Abao #41 
P.O. Box 723 Aruba 
Tel: 582 2116/582 2010 
Fax: 583 6988 

Taxi Adres Services (24h) 

L.G. Smith Blvd. #234 
Oranjestad Aruba 
Tel. 587 5900 
Fax: 587 1928 
E-mail: tas@setarnet.aw 



A1 Taxi Services Aruba 

Moko 56 T 
Tel: 587-8850 
Tel: 280-2828 
Whatsapp: 592-7024 

E-mail: altaxiservices.aruba@hotmail.com 


Schedule October 2019 


WED 


02 



SUN 


06 



TUE 


08 



WED 


09 



THU 


10 



SUN 


13 



WED 


16 


MONARCH 

FREEWINDS 


FREEWINDS - DEPT. 


CELEBRITY EQUINOX 


MONARCH 

FREEDOM OFTHESEAS 
FREEWINDS 


CARNIVAL HORIZON 


VOLENDAM 
FREEWINDS - DEPT. 


MONARCH 
NIEUW AMSTERDAM 
CARNIVAL MAGIC 
FREEWINDS 


ARR 


DEPT 


BERTH 




06.30 


15.30 


C 

06.00 




E 






23.15 


E 




11.00 


23.59 


c 




06.30 


15.30 


B 

07.00 


20.00 


C 

06.00 




E 




07.00 


16.00 


C 




08.00 


23.00 


C 



23.15 


E 




06.30 


15.30 


B 

08.00 


17.00 


C 

10.00 


23.30 


1 

06.00 




E 


EMERGENCIA 

911 

POLIS 

Oranjestad 

100 

San Nicolas 

104 

Santa Cruz 

Noord 

107 

105 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

Warda Costa 

913 

Seguridad Nacional 
11911 

524-8833 

Cruz Cora 

582-2219 

BOTICA 

Aloe 

584-4606 

4 Centro Medico 

584-5794 

Central 

Dakota 

588-7364 

585-1965 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

Trupial 

583-8560 

584-4833 

UTILIDAD 

Setar 

Web 

525-4600 

Elmar 

523-7147 


Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 

AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 


Centrale Bank van Aruba 

Daily Exchange Rates -10/01/2019 



Centrale Bank. van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.32 

1.34 

1.36 

CHF 

177.79 

178.51 

179.31 

GBP 

2.12 

2.17 

2.23 

JPY 

163.05 

164.54 

166.20 

EUR 

192.50 

194.26 

196.21 

DKK 

25.03 

25.75 

26.55 

NOK 

18.52 

19.24 

20.04 

SEK 

16.98 

17.70 

18.50 

For amounts up to Afl. 100,000 

Dienst Burgerlijke Stand en Bevolkingsregister: 


ORANJESTAD - Pa mo- 
tibo di un mehoracion 
tecnico, e carchinan di 
identificacion di Aruba 
for di dia 30 di september 
ultimo lo conta cu un car- 
acteristica extra. Na e par- 
ti patras di e carchi tin un 
espacio den cual e num- 
ber di carchi cu ta aparece 
den e parti dilanti medi- 
ante e asina- yama engrav- 
ing cu laser, ta ripiti. 

Pues tanto na e banda di- 


Mehoracion tecnico pa carchi di identificacion 


lanti como e banda patras di 
e carchi di identificacion tin e 
number di carchi poni. 
Carchinan di identificacion 
cu ya a ser emiti ta keda va- 
lido te cu e fecha di caduca 
poni riba e carchi. 

E cambionan menciona, 
pues, no tin influencia riba 
e duracion di validez di e 
carchinan existente. 

Riba e potret por mira e es- 
pacio riba cual tanto dilanti 
como patras di e carchi tin 
poni e number di carchi. 


Show pa mucha na Cas di Cultura 

METERS 

UNCAGED 


MDH-FEI 5 25 
UMUN 3 20 


7:301 

7 30 19:35 


OFENING OCT06EF 3: JOKER, 10 MINOTES GONE 


THE MAGIC OF THE MOVIES 
ON YOUft MOBILE DEVlCE * Ap P 5,ore i ^ 


ORANJESTAD - Despu- 
es di un sondeo di mas di 
4 luna durante fiestanan 
di mucha, a sali na cla cu 
un di e figuranan cu mas 
e muchanan lo tabata de- 
sea di topa personalmente 
cune ta e figuranan di 
L.O.L. Surprise. No a keda 
nada otro cu manda bus- 
ca cu no menos cu 3 di e 
famoso figuranan aki pa 
asina hunto cu nan ami- 
gonan duna un presen- 
tacion pa nos muchanan 
den Cas di Cultura den 
herfst vakantie. 

Mirando cu hopi biaha den 
vakantie no tin mucho ac- 
tividad pa nos muchanan, EZ 
Party Solutions ta treciendo 
un tremendo show pa nos 
muchanan den Cas di Cul- 
tura, dialuna 7 y diamars 8 di 
october proximo. 

E figuranan di L.O.L. Sur- 
prise ta masha popular mes 
cerca e muchanan muhe, 
pero durante di e show tam- 



be lo bay tin presentacion 
di figuranan hopi gusta pa e 
muchanan homber manera 
entre otro Marshall e cacho 
di Paw Patrol como tambe 
e Angry Birds y sin laga afo 
e faboritonan di tur tempo 
Mickey y Minnie Mouse. 
Mas di 20 diferente figura 
den un solo show compaña 


pa e miho gruponan di baile 
di mucha aki na Aruba, entre 
otro Chaz Dancers di Chasity 
Hodge, NTG di juff Marisol, 
Kids di Tante Julie y Kids in 
Action di juff Debrah. 

E show aki no tabata posi- 
bel sin e cooperacion di Cas 
di Cultura cu aparte di nan 
schedule basta yen toch a 
logra pone 2 dia disponi- 
bel den vakantie pa asina e 
muchanan por disfruta di e 
presentacion nan aki. 
Ticketnan di entrada ya ta 
disponibel na Ritz Boulevard 
y tambe Ritz Savaneta como 
tambe na Impex San Nico- 
las y tambe Impex Sividivi. 
Tambe por contact EZ Party 
Solutions direct na 567-0002 
pa e servicio di entrega te na 
unda cu bo ta. Keda pendi- 
ente pa e anuncio ki dia y na 
unda e muchanan lo por topa 
tambe c e figuranan di L.O.L. 
pa asina nan por saca potret 
cu nan y busca nan entradan- 
an pa bay disfruta nan herfst 
vakantie den Cas di Cultura. 


Pronostico di Tempo 


Un area di awasero y lam- 
per cu strena ta propagando 
for di west biniendo oost y 
lo afecta 

Aruba. Spera algun awa- 
sero cu por bay compaña 
pa lamper cu strena. Local- 
mente awasero por ta pisa 
na cierto momento y causa 
molester. 

Un recordatorio/alerta ta 
bay pa publico en general 
pa tene cuenta cu nos ta 
den e epoca di mas calor di 
aña y cu e sensacion di calor 
por yega 38 te 42°C durante 
e epoca aki. 

Tempo: 

Parcialmente nubia cu 
chens pa localmente algun 
awasero. 

Temperatura maximo 33 
grado Celsius 


Temperatura minimo 27 
grado Celsius 

Bahada di solo: 6:29pm 
Subida di solo: 6:29am 

Biento: 

For di direccionnan entre 
oost- noordoost te zuidoost 
y modera; 

Forsa 3 te 4 (12 te 30 km/ 
ora, 7 te 16 nudo) 

Den dia of durante di awa- 
sero por tin rafaganan bas- 
ta fuerte te posiblemente 
fuerte; 

Forsa 5 te 6 (31 te 50 km/ 
ora, 17 te 27 nudo) 

Situacion general di 
tempo: 

Humedad y instabilidad 
induci pa un disturbio den 
nivelnan mas abou te me- 
dio di atmosfera cu ta move 



poco poco bay west, lo pro- 
duci momentonan cu mas 
nubia. For di esakinan por 
spera algun awasero cu por 
bay acompaña pa lamper cu 
strena. Localmente awasero 
por ta fuerte y causa algun 
molester. 


Condicion di lama: 

Olanan di lama lo ta for di 
direccion oost cu haltura di 
2 te localmente 5 pia. La- 
baderanan for di oost cu ta 
bezig ta verzak ta drentando 
awanan regional. 

Lander di NASA ta captura ‘marsquakes’ y 
otro zonido Marsiano 


CAPE CANAVERAL. 
(AP) — Lander InSight 
di NASA riba Mars a cap- 
tura e vibracionnan baho 
di ‘marsquakes’ y un sin- 
fonia di zonidonan di ul- 
tramundo. Cientificonan 
a revela un muestra di au- 
dio ayera. Mester a ahusta 
e zonidonan pa sernan 
humano por scucha nan. 

Sismometro di InSight a de- 
tecta mas di 100 evento, pero 
unicamente 21 ta considera 
candidatonan fuerte di mars- 
quake. E resto por ta mars- 
quake - of algo otro. E sismo- 
metro Frances ta asina sensi- 


tivo, cu e por scucha e biento 
Marsiano como tambe move- 
mentonan di e brasa robotico 
di e lander y otro zonidonan 
mecanico, c dinks and donks’, 
manera e team ta yama nan. 

“Ta emocionante, special- 
mente den cuminsamento, 
pa scucha e prome vibra- 
cionnan di e lander”, segun 
Constantinos Charalambous 
di Imperial College London, 
kende a yuda provee e audio. 
“Bo ta imagina kico ta pasan- 
do na Mars mientras InSight 
ta sinta riba e paisahe habri.” 
InSight a yega na Mars no- 
vember ultimo y a graba su 


prome movemento sismico 
na april. 

Un instrumento Aleman pa 
bora, mientras tanto, ta inac- 
tivo pa varios luna. Cientifi- 
conan ta purbando di logra e 
experimento pa midi e tem- 
peratura interno di e planeta. 
E asina- yama c mole’ mes- 
ter penetra 5m bou superfi- 
cie Marsiano, pero apenas a 
logra 30cm. Investigadonan 
ta sospecha cu santo Marsia- 
no no ta dunando suficiente 
friccion pa bora, causando e 
mole pa bula rond na luga di 
bay mas profundo, y pa forma 
un pit amplio rond di su mes. 



Flecha y smartphone: Bida diario di tribu Tembe di Amazonia 



ALTO RIO GUAMA (AP) — 
Bida diario di e pueblonan indi- 
gena remoto, Tembe, den selva 
Amazonico di Brazil, ta mescla 
tradicion cu modernidad. Nan 
ta caza cu flecha, pisca pa pira- 
ña, y colecta plantanan salvahe, 
mientras otronan ta mira novela 
riba television of check internet 
riba celular den nan hut. 





“Mi ta bisa mi yiunan: Mi a planta 
pa bo, awo abo tin cu planta pa bo 
yiunan”, Cidalia Tembe a bisa na 
pueblo Tekohaw, unda e ta crece 
fruta, berdura y yerba medicinal. 


“eseynan ta remedi di cas”, el a bisa. 
“Nos no ta bay botica den ciudad, 
nos ta traha nos mesun remedi. 
Nos tin mas confiansa den locual ta 
di nos.” 

Orguyosamente el a punta na 
matanan di sucu - cada un cuida pa 
un di su yiunan - y awakati, coco, 
lamunchi, y acai, e berry Amazoni- 
co cu ta forma parti di un desayuno 
yena cu vitamina na Brazil. “Esaki 
ta paraiso”, su esposo, Muti Tembe 
a bisa. 

Un di e matanan a wordo planta 
pa welo di Muti, un chief Tembe y 
fundado di Tekohaw. Pa varios gen- 
eracion, miembronan di e tribu a 
extrae tiña preto di e mata di Jeni- 
papo ey pa pinta nan curpa durante 
celebracionnan. 

Como 2mil Tembe ta biba den 
nan teritorio di 2,766km 2 di Alto 
Rio Guama, cual ta accesibel uni- 
camente despues di biahenan lar- 
go riba boto of caminda di tera. 


Pueblonan rond di e riunan Guama 
y Gurupi cu ta dividi e reserva por 
varia den tamaño for algun decena 
di persona te cu miles. E reserva in- 
digena ta oficialmente protegi, pero 
constantemente bou menasa di 
madereronan kende ta purba extra 
palonan ilegalmente. 

Amazonia, di cual 60% ta na Bra- 
zil, tambe ta cas di 20% di especie 
di mata di Tera, hopi di cual no por 
haya niun otro caminda. Data di 
satelite for di Agencia Espacial di 
Brazil a mustra un aumento den 
deforestacion y candela den ultimo 
aña. 

“Nos mester lucha pa e matanan 
cu ta permiti nos hala rosea”, segun 
Gleison Tembe di Ka’ a kyr, nomber 
cu ta nifica ‘selva berde’. 

Emidio Tembe, chief di Ka’ a kyr, 
a bisa: “E parti aki tabata selva na- 
tivo. Pero candela a yega y laga e tera 
bashi.” 


Nan ta pinta nan cara cu tiña di 
simia pa prepara pa bataya, y tambe 
ta uza tecnologia di video pa com- 
bati madereronan ilegal y otro me- 
nasa. Nan ta baña den riunan bruin 
mainta, y hunga futbol den campo 
di santo bistiendo jersey di teamnan 
Europeo, manera Chelsea, atardi. 
Den un estado Brazileño devasta 
pa deforestacion y miles di candela, 
e Tembe ta saca potret y video pa 
documenta e tala di palonan den 
nan teritorio pa madereronan, y ta 
comparti esaki riba rednan social. 
Tambe recientemente nan a reuni 
cu un NGO cu a ofrece e tribu 
drone y sevicio di GPS pa track e 
tala ilegal, a cambio di tala sosteni- 
bel. Y manera nan ancestronan, nan 
ta planta mata pa siña nan yiunan 
e balor di preserva e selva di mas 
grandi di mundo. 

STA ta anuncia referendum departamental den Triple A 


ORANJESTAD - Di- 
rectiva di STA y su del- 
egadonan den e com- 
pania Aruba Airport 
Authority NV (Triple 
A) a bay cera conoci 
cu e Director nobo di 
aeropuerto, Sr. Joost 
Meijs. 

Directiva di STA a haya 
cu tabata un encuentro 
agradabel, caminda Meijs 
a elabora riba varios tarea 
den e compania. Segun 
sindicato STA, nan tin 
actualmente un represen- 
tacion amplio pa locual ta 
e delegadonan den varios 
departamento. Nan ta 


anuncia cu pronto lo bay 
tin referendum pa dife- 
rente departamento na 
AAA NV cu kier pa sindi- 
cato STA sigui representa 
nan, y negocia e contracto 
colectivo (CAO) nobo pa 
nan. 

Directiva di STA ta haya 
cu un otro sindicato a 
gana un referendum reci- 
entemente a base di 'men- 
tira y engaño’. Awor may- 
oria di e empleadonan ta 
conclui cu ta STA mes ta 
e sindicato pa AAA NY y 
p'esey nan ta anuncia cu 
pronto lo bay tin referen- 
dum departamental. 



Watty Vos Boulevard lo habri pa trafico fin di october 


ORANJESTAD - E trabou batin dos fecha destina. E fin di october cu lo haci’e 
di Watty Vos Boulevard ta- fecha conservativo, cu ta disponibel pa trafico uza 



y fecha optimista cu ta e 
prome siman di october. 
Director di DOW a splica 
tocante e situacion, mi- 
rando cu october a cum- 
insa. 

Marlon Croes, Director di 
DOW, a bisa cu en berdad a 
drenta e prome siman di oc- 
tober y tin orden di ingeniero 
cu ta wardando pa e rapport 
drenta. Nan ta spera cu lo 
drenta den e siman di 11 oc- 
tober. Despues di esey gobi- 
erno lo tin e rapport pa lesa 
y studia si ta cuadra cu tur 
Ttems habri cu por stroba un 
caminda’. 

Si e rapport drenta y tur cos 
sali positivo, nan ta premira 
cu pa fin di october lo tin 
caminda habri pa trafico. 
Sinembargo, Croes ta remar- 
ca cu e no lo ta 100% den su 
totalidad, tin algun detaye cu 


mester garantisa pa siguridad 
primordial pa usuario, ‘nos ta 
wak e proceso ey’. 

Ora cumpli cu esaki, e ta 
wordo habri pa trafico por 
core. 

Tambe tin algun otro area 
cu manera trayectorio di fin 
aeropuerto te cu Sun Plaza 
lo haya su ‘embeyecemento’. 
Den area di Juancho Iraus- 
quin te cu Eagle Beach lo 
tin cambio pa locual trata di 
promenade cu ta crea pa pea- 
ton y ciclista por haci uzo di 
dje. 

“Esey lo trece mas siguridad 
pa ciclista. Tambe mester bin 
cu campaña di conscientisa- 
cion, pa asina informa pa haci 
uzo di fietspad y no caretera, 
pasobra e diferencia di ciclista 
y auto ta grandi unda cu por 
trece riesgo pa ciclista”, Croes 
a bisa. 


Advertorial 


ORANJESTAD - Diado- 
mingo dia 29 September, 
2019 Wind Creek Crystal y 
Seaport Casino a finalisa 
nos campaña di ‘Rolling 
in the Jeep’, unda a saca 
10 ganado cu a participa 
pa gana e Jeep Wrangler 
2019. Durante nos evento 
exitoso cu a tuma luga 
den Renaissance Conven- 
tion Center, nos cliente 
Sra. Myrna Hoen a bira e 
feliz doño di e Jeep Wran- 
gler 2019. 

Den e campaña aki a reparti 
un total di mas di $25,000 
entre e 9 otro ganadonan. 


Ganadonan di ‘Rolling in the Jeep’ 

Wind Creek Crystal y Sea- 
port casino kier a gradici tur 
nos cliente nan pa a deposita 
nan confiansa cerca nos. 

Un palabra di pabien na nos 
feliz ganadonan. 

Riba e potretnan, por mira 
e feliz ganadora Sra. Myrna 
Hoen hunto cu nos Casino 
Manager nan di Wind Creek 
Crystal y Seaport Casino Sra. 

Haidi Dijkhoff & Sr. Igidio 
Wernet. Hunto cu e 4 ga- 
nadonan cu a avansa, Sra. 

Glenda Dacus Marketing & 

Promotion Manager & Sr. 

Chalon Farro Game Perfor- 
mance Manager. 








































































